'IDEJA DA JE EPIDEMIJA GOTOVA JE LAŽNA VEST': Doktor iz Slovenije upozorava na korona virus\nNošenje maski u zatvorenom prostoru više neće biti obavezno u Sloveniji.\nInstitut za javno zdravlje Slovenije nalazi se pred veoma teškim periodom jer treba da učini sve da spremno dočeka drugi talas epidemije korona virusa, izjavio je direktor Instituta Milan Krek.\n- Ideja da je epidemija gotova je, ustvari, lažna vest - prokomentarisao je Krek “administrativni” kraj epidemije, upozoravajući >> Pročitaj celu vest na sajtu SrbijaDanas.com << da je virus još prisutan i da bi drugi talas mogao biti čak i gori - prenosi agencija STA.\nU Sloveniji za poslednja 24 sata nije otkriven nijedan novozaraženi od korona virusa, saopštila je slovenačka vlada, pa će, kako je najavljeno, zbog dobre epidemiološke slike, u nedelju uslediti i "administrativni" kraj epidemije.\nTo znači da nošenje maski u zatvorenom prostoru više neće biti obavezno i tretirano kao kršenje zakona, već samo "preporučeno".


ODRŽAN PRVI FORUM ZDRAVSTVENOG ĆIGONGA U BEOGRADU - Ćigong savez Srbije\nODRŽAN PRVI FORUM ZDRAVSTVENOG ĆIGONGA U BEOGRADU\nU Beogradu je u petak, 19. oktobra 2018. u sali GO Stari grad, održan Prvi forum zdravstvenog ćigonga za zemlje centralne i istočne Evrope (CEEC).\nForum je organizovan od strane Ćigong saveza Srbije i Kineske asocijacije zdravstvenog ćigonga i okupio je stotinak stručnjaka iz medicine, sporta i kulture, kao i ljubitelje ovih veština koji su hteli da čuju i saznaju nešto više o tome kako ćigong može pomoći u prevazilaženju tegoba. Sam forum je akreditovan od strane Zdravstvenog saveta kao međunarodni simpozijum i kontinuirana edukacija za medicinske radnike.\nGlavna tema foruma je bila povezanost bavljenjem ćigongom i fizičkim aktivnostima u cilju prevencije i pomoći osobama koje boluju od kardiovaskularnih i reumatskih bolesti.\nPosetioci foruma su imali prilike da slušaju izlaganje profesora i majstora ćigonga Pekinškog univerziteta sporta, Hu Sjaofeija, koji je govorio o efektima ćigonga na ljude koji pate od kardiovaskularnih bolesti, kao Vang Julin sa Tsinghua univerziteta koje je govorila o efektima ćigonga na opšte zdravlje čoveka.\nDomaći predavači, prim. dr Mirjana Lapčević, predsednica Udruženja obolelih od reumatskih bolesti Srbije (ORS) i dr Vojislav Giga, sekretar Udruženja kardiologa Srbije, su govorili o efektima fizičkih aktivnosti na obolele od reumatskih i kardiovaskularnih oboljenja.\nNakon izlaganja, svi prisutni su imali prilike da, kroz sesiju pitanja i odgovora, saznaju još poneke detalje o ćigongu koje stručnjaci nisu obradili.\nNakon foruma, tokom vikenda je održan i praktični seminar dva sistema ćigonga – Daoyin Yangsheng Gong Shi Er Fa i Taiji Yangsheng Zhang koje su vodili Hu Sjaofei i Vang Julin. Seminaru su prisustvovali treneri i učenici ćigonga iz Bugarske, Hrvatske, Estonije, Rusije, Španije i Srbije.\nOvo je jedan od prvih događaja koje za cilj imaju širu edukaciju medicinskih stručnjaka koji bi mogli da svojim pacijentima preporuče vežbe ćigonga. Ćigong je priznat od strane Ministarstva zdravlja Republike Srbije kao komplementarna metoda prevencije i rehabilitacije.\nFotografije sa događaja možete videti u galeriji.


Trener košarkaša Crvene zvezde Dejan Radonjić smatra da je pobeda nad Cedevitom od 97:88 posle produžetka, u prvom meču polufinala ABA lige, vrlo važna, pa otuda i opšte zadovoljstvo u taboru crveno-belih.\n"U plej-ofu prvi meč uvek je opterećenje za domaćina. Odlično smo otvorili duel, iako smo promašili veliki broj slobodnih bacanja, dok smo u drugoj četvrtini bili loši u odbrani. Kvalitetan tim Cedevite stekao je prednost, iskusno ga držao, ali smo uz veliko zadovoljstvo svih slavili posle proužetaka", rekao je Radonjić posle utakmice.\nOn je dodao da je ovaj duel bio jedan od najtežih u sezoni.\n"čini mi se da se svi osećamo srećno, 1:0 je, idemo dalje... Dobili smo još jednom u gustoj završnici, možda je i to i dobro. Dobro je da neizvesne utakmice rešavamo u našu korist", rekao je strateg crveno-belih.\nNa konstataciju da je njegova ekipa šutirala slobodna bacanja skromnih 19/32, Radonjić je samo rekao:\nO Kvinsiju Mileru, koji je imao incident u jednom beogradskom noćnom klubu, kada je dobio udarac flašom u glavu, ali i pored toga predvodio crveno-bele sa 24 poena, Radonjić kaže da će klub reagovati ako bude bilo potrebe.\n"Došao je spreman na ovu utakmicu i videli smo kako je odigrao. Video sam ga sasvim normalnog i raspoloženog, trenirao je veoma dobro. Ako je napravio neki prekršaj biće analiza, ljudi iz kluba će reagovati", istakao je trener Crvene zvezde.


Učesnici nagradnog konkursa, organizovanog u saradnji Telekoma Srbija i KK Crvena Zvezda Telekom, prethodnih nedelja postavljali su svoje video snimke sa zadacima na društvenim mrežama, uz oznaku #TelekomIzazov. Za finale su izabrani najzanimljiviji potezi, ali i pored brojnih atraktivnih majstorija koje su demonstrirali, Kalinić i Vilijams nisu uspeli da pobede sve izazivače. Na kraju takmičenja trijumfovala je dobra atmosfera na terenu, dok je rezultat ostao u drugom planu. Izazivači koji su dvojici vrhunskih igrača uspeli da zadaju nerešive zadatke osvojili su vredne nagrade, a specijalnu nagradu dobio je najmlađi učesnik konkursa, jednogodišnji izazivač.\nKako da pogledate propuštenu TV emisiju?\nUz mts TV uslugu „72 sata unazad“ možete da pogledate omiljeni film, seriju ili drugi TV sadržaj koji niste stigli da pogledate u prethodna 72 sata.


Press Online :: TV :: ZABRANJENA LJUBAV UPRAVO NA TV PINK: Priča o ljubavnom trouglu zaintrigiraće celu Srbiju! (FOTO+VIDEO) / print=true\nZABRANJENA LJUBAV UPRAVO NA TV PINK: Priča o ljubavnom trouglu zaintrigiraće celu Srbiju! (FOTO+VIDEO)\nNova turska serija "Zabranjena ljubav" počela je sa emitovanjem u ponedeljak 19. novembra na TV Pink, a glavna muška uloga dodeljena je jednom od najpopularnijih turskih glumaca i TV voditelja, Tolgahanu Sajišmanu.\nTolgahan je rođen u Istanbulu gde je završio srednju školu, a kasnije i Univerzitet Doguš, fakutet za poslovnu administraciju. Prvo je počeo da se bavi modelingom - 2002. godine osvojio je drugo mesto na izboru za najboljeg modela Turske. Dve godine kasnije pobeđuje na izboru "Manhunt of Turkey", da bi 2005. godine osvojio i titulu najlepšeg muškarca na "Manhunt International", svetskom izboru u Južnoj Koreji.\nMeđutim, 2006. godine počinje da se bavi glumom i odmah dobija glavne uloge. Veliku populanost stekao je upravo nakon serije "Polje lala", a i danas je jedan od najtraženijih glumaca.\nS obzirom na njegov izgled i popularnost, turske medije je posebno zanimao njegov privatni život, a zanimljivo je da su sve Tolgahanove devojke za koje je javnost znala, bile glumice.\nTolgahan je bio u vezi sa glumicama Berak Tuzuntač, Merve Bolugur, Serenaj Sarikaja i Selen Sojder, koju je upoznao upravo na snimanju serije "Polje lala".\nOd 2015. godine, Tolgahan je u vezi sa albanskom manekenkom Almedom Abazi, sa kojom je dobio sina, a par se prošle godine venčao.\nTolgahan se ponovo vratio u žižu interesovanja ulogom u seriji "Zabranjena ljubav", a kako je dočarao lik hirovitog Jigita Kozana, saznaćete već u prvim epizodama serije koja je večeras počela s emitovanjem na TV Pink.


Aktuelna Miss sveta, šrilankanska kraljica lepote Kerolajn Juri, puštena je iz pritvora uz kauciju nakon incidenta na izboru Miss Šri Lanke tokom vikenda, rekao je portparol policije.\nOvogodišnja pobednica izbora za Miss Šri Lanke Pušpika De Silva podnela je prijavu protiv Juri, prema izveštajima lokalnih medija, nakon što joj je Juri na silu skinula krunu rekavši da je razvedena i nije kvalifikovana za osvajanje titule.\nDe Silva je u ponedeljak u objavi na Fejsbuku objasnila da se od supruga razdvojila, ali ne i razvela. Nagrada joj je vraćena u utorak na konferenciji za novinare, nakon što su organizatori izbora potvrdili da nije razvedena i izvinili su joj se.\nMis sveta otkazan nekoliko sati pre završne ceremonije zbog korone\nDEVOJKE NE GUBITE NADU: Trans žena postala Miss Nevade


Društvo i ekonomija: Ugovor o prodaji Železare 18. aprila - BalkaniYUm.TV '); } //]]>\nUgovor o prodaji Železare 18. aprila\nPotpisivanju ugovora prisustvovaće premijer Srbije Aleksandar Vučić sa ministrima, čelnici Hestila, predstavnici diplomatskog kora, kao i mnoge ugledne ličnosti iz javnog života zemlje, navodi se u saopštenju.\nEvropska komisija u narednih nekoliko dana, kako se očekuje, treba da da mišljenje o tome da li je pripremljeni ugovor u skladu sa propisima Evropske unije.\nVlada Srbije prihvatila je 5. aprila ponudu kineske kompanije Hestil za kupovinu 98 imovinskih celina Železare Smederevo za 46 miliona evra, a premijer Aleksandar Vučić je neposredno posle toga izjavio da očekuje podršku Brisela ovoj privatizaciji.\nOn je objasnio da Brisel traži da države ne subvencionišu železare, jer u EU imaju probleme na tržištu čelika, što su neke zemlje činile kršeći te propise.\nIz Brisela se, takođe, traže garancije da će Hestil, ukoliko kupi smederesku čeličanu, na evropsko tržište izvoziti samo proizvode iz te fabrike, kao i dokaze da država nije subvencionisala tu fabriku od februara 2015. godine, kada su uvedena nova pravila u EU o državnoj pomoći toj industriji.\nPredsednik Nadzornog odbora Železare Bojan Bojković izjavio je nedavno da čeličana ne dobija nikakva sredstva od Vlade Srbije, i da je većinu dugova država namirila.\nPosle potpisivanja ugovora, kineska kompanija ima rok od 15 dana da podnese Komisiji za zaštitu konkurencije zahtev za odobrenje za preuzimanje te kompanije.\n- Komisija će odlučivati u skladu sa Zakonom o zaštiti konkurencije i u skladu sa evropskim pravilima - rekao je danas predsednik te komisije Miloje Obradović.\nHestil je konglomerat i gigant svetskih razmera u proizvodnji čelika. Iako je proizvodnja i prodaja čelika glavna delatnost ovog giganta, Hestil pokriva i aktivnosti u rudarskoj, finansijskoj, metalskoj industriji, upravljaju modernim logističkim centrima i aktivni su u drugim srodnim industrijama.\nNa globalnom nivou zapošljava preko 120.000 radnika i u velikoj meri doprinose društvenom bogatstvu u svim geografskim područjima gde rade.\nHestil ima 70 direktnih i indirektnih kompanija van Narodne Republike Kine, u preko 30 zemalja i regiona, kao to su Sjedinjene Americke Drave, Velika Britanija, Australija, Juna Afrika, Kanada, Singapur, Švajcarska i Hong Kong. Između ostalog, ima i većinski udeo u Duferku, koji ima najveću nezavisnu globalnu prodajnu mreu u industriji čelika.


Subvencije za oživljavanje voćnjaka - Užicka Republika Press\nDo narednog petka, 25. avgusta je otvoren konkurs za podsticaj razvoju voćarstva na području grada Užica, za šta su obezbeđene sertifikovane sadnice Instituta za voćarstvo iz Čačka po subvencionisanim cenama.\nSadnica maline (Miker ili Vilamet) poljoprivrednog proizvođača koštaće 20 dinara po komadu, a zainteresovani poljoprivrednici na ovaj način mogu da nabave i sadnice jabuka, šljiva, dunja i kruški.\nNakon konkursa za voćarstvo grad će već početkom septembra po prvi put raspisati konkurs za nabavku polovnih traktora.\nNemanja Nešić, zamenik gradonačelnika Užica je podsetio da je već tri mesec otvoren gradski konkurs za nabavku sistema za navodnjavanje, a grad po tom osnovu izdvaja do 60 000 dinara. On je istakao da je oko 400 poljoprivrednih proizvođača sa područja Užica iskoristilo republički podsticaj za navodnjavanje.\nNešić kaže da se ovogodišnja suša u velikoj meri odrazila na zasade malina i da je bilo zahteva proizvođača za nadoknadu štete. Maline su prvo stradale od kasnog snega krajem aprila a topao vetar koji je duvao na polovine berbe uticao je na sušenje malinjaka i značajno smanjenje prinosa.\nSneg i grad nisu elementarne već vremenske nepogode, tako da i pravno gledano lokalne samouprave nemaju osnova za nadoknadu štete poljoprivrednim proizvođačima, tvrdi Nešić, naglašavajući da je i lično poljoprivredni proizvođač koji je osetio posledice nepovoljnih vremenskih neprilika.\nInače, prema podacima iz 2013. godine Regionalne privredne komore Užice na području grada najveći voćarski zasadi su šljivici sa preko tri i po miliona stabala, na drugom mestu su zasadi jabuka koji su tri puta manji. Na području grada još se gaje kruške i dunje, a zasadi maline su prevazišli 550 hektara.


Vreme 1031 - Iz licnog ugla – Od ljubavi do mrznje: Pax Balcanica\nRazmišljati o temi dobrosusedskih odnosa na Balkanu, znači razmišljati o kvadraturi kruga. Naše balkanske isprepletenosti i mozaici variraju tokom istorije od ljubavi do mržnje, te se veoma teško zaustavljaju u nekoj produktivnoj i razboritoj sredini koja bi mogla biti podvrgnuta racionalnoj analizi i koja bi, što je važnije, bila izvor dugotrajnijeg mira i stabilnosti ovih prostora.\nRazlozi tome su kako u specifičnom političkom ili bolje rečeno antipolitičkom temperamentu ljudi sa ovih prostora tako i u uticaju različitih diplomatskih interesa koji se na Balkanu ukrštaju i koji su u različitim periodima različito, nekad konstruktivno, a češće destruktivno, delovali po stabilnost Zapadnog Balkana. Stoga je, za dugoročnu stabilnost regiona, potrebno da se ispune dva uslova – da ljudi sa ovih prostora kultivišu svoj koloritni politički temperament – i da među vodećim diplomatskim silama koje su uticajne na ovom prostoru (EU, SAD, Rusija i Turska) postoji izvestan stepen slaganja u interesima, odnosno pre svega interes za stabilnim Zapadnim Balkanom.\nPosmatrano iz Srbije, društvena "krvna slika", proteklih godina, unutar naše male zajednice, kao što znamo, nije naročito dobra i o tome nije potrebno posebno pisati. Možemo je samo, u sižeu, metaforički, uporediti sa krvnom slikom čoveka koji je prošao nekoliko teških operacija i kome se sada organizam bori da povrati imuni sistem i obnovi pokidana tkiva, sa stalnom opasnošću da se ponovno padne u komu i nesvest.\nPored nasleđenih socijalnih i ekonomskih problema, Srbija je bez sumnje traumatizovana kosovskim iskustvom, na sličan način kako je npr. Nemačka bila traumatizovana Versajskim mirom, nakon Prvog svetskog rata. To sužava manevarski prostor bilo kojoj srpskoj vladi u vođenju realne i održive politike, te se može reći da je biti na poziciji vlasti u Srbiji mnogo teže nego u nekim drugim zemljama, jer su problemi veliki, a resursi – i ljudski i materijalni, premali, što nas sve skupa dovodi na ivicu istorijskoga rizika, kojim nije lako upravljati.\nStoga se analitičarska prognoza neposredne srpske budućnosti može poslužiti jednom analogijom. Pred Srbijom su dva puta, među kojima još, na sreću, može da se bira. Jedan je put Nemačke nakon Prvog svetskog rata. Drugi je put Nemačke nakon Drugog svetskog rata.\nSvaka analogija vredi samo uslovno i Srbija nije upoređena sa Nemačkom tek da bi se ugodilo nacionalnoj megalomaniji i da bismo se samokandidovali među "istorijske narode" ili da bi se ohrabrio nacionalni mazohizam, koji zastupa tezu o potrebi neke navodne denacifikacije Srbije. Niti je Srbija velika kao Nemačka, niti su njeni eventualni istorijski grehovi kardinalni, čak ni približno, kao oni u Nemačkoj za vreme nacizma. Navedena analogija smera samo da ukaže da postoje dva načina reagovanja na frustraciju, kod nacija, kao i kod pojedinaca između ostalog. Jedan je način da se zbog nanete nepravde krene u apsolutnu osvetu, što je izvor samo još dubljih nesreća, o čemu najbolje svedoči Nemačka nakon Prvog svetskog rata. Drugi je način da se stisnu zubi, da se zavrnu rukavi i da se radi najbolje što se može kako bi se sve frustracije prevazišle na prirodan i postepen način. O tome najbolje svedoči put Nemačke nakon Drugog svetskog rata, koja je danas, opet, moćna i ugledna, kao u najbolje Bizmarkovo doba.\nSrbiji je, uz sve razlike u kapacitetu i mentalitetu, uzorit put Nemačke nakon Drugog svetskog rata, jer je ona takođe imala teritorijalni spor oko svoje celovitosti, kao i iskustvo prethodnog nacionalnog poraza, što su one sličnosti koje približavaju istorijska iskustva dveju zemalja (sa tom razlikom što su u "otcepljenoj" Istočnoj Nemačkoj domicilni etnički Nemci bili homogeno i većinsko stanovništvo, a na Kosovu su domicilni Srbi izrazita manjina, što Srbiji ne ostavlja velike nade u po nju pozitivno razrešenje kosovskog čvora). Bilo kako bilo, Nemačka nije, nakon Drugog svetskog rata, na izazove osporavanja dela svoje teritorije reagovala ponovnim ratom, kao nakon onog Prvog, već je njena strategija bila mudra kombinacija fleksibilne diplomatije i munjevitog privrednog jačanja, što je pak otvorilo put ponovnoj, mirnoj, reintegraciji nemačke celovitosti.\nMožda Srbija nikada neće uspeti da se digne iz pepela kao Nemačka nakon Drugog svetskog rata, ali, opet, taj primer ostaje za naše društvo poučan, makar kao neka nikad dostižna regulativna ideja, koja sadržajno govori o tome da države ne obnavljaju svoju snagu ratom (naprotiv, u njemu se bespovratno troše, čak i kad su pobednice), već realističnom diplomatijom i marljivom privredom. Budući da održivoga privrednoga razvoja nema u ratu, već samo u miru, a da ovoga opet na brdovitom Balkanu nema, ako svi regionalni igrači nisu "umreženi", Srbiji se, ako misli da ustane iz pepela, nameće nužnost osmišljavanja održive regionalne politike. Teza je jednostavna – dobro osmišljena regionalna politika obezbeđuje Srbiji suficit diplomatskog prostora, a čitavom regionu potencijalno obezbeđuje stabilnost, koja je opet preduslov ekonomskog razvoja.\nTo je posebno važno u okolnostima globalne ekonomske krize, koja je ogolila činjenicu da svi mi zajedno na Zapadnom Balkanu slabo šta proizvodimo i izvozimo, već smo naučili da tuđim novcem, preko kredita, kupujemo tuđu robu, te smo nalik na dete koje doniraju roditelji, pa kada te donacije prestanu, dete ostaje golo i boso. To se upravo "nama" desilo kada su usled globalne krize resursi iz inostranstva presušili te smo se, kao u nekom bolnom otrežnjenju, našli suočeni sa našim oskudnim resursima, što je izazvalo vidljive ekonomske i političke posledice u zemljama regiona, pa je čak i jedan premijer, "dotur" Ivo, otišao na prinudno krstarenje. Dakle, nužnost dobrosusedskih odnosa i regionalne saradnje među zemljama Zapadnog Balkana proističe iz imperativa pukog preživljavanja, jer su naša društva toliko siromašna da će tek nekom vrstom sinergije, koja nije laka a neće biti ni brza, postati samo malo manje siromašna, dok smo od nekog realnog blagostanja još daleko.\nDrugi razlog za nužnost regionalne saradnje je što globalna ekonomska nestabilnost utiče na dominantne tokove same Evropske unije i njen institucionalni kapacitet da se proširi na Zapadni Balkan. Evropska unija, ophrvana nizom problema – od krize evra, preko krize pravno-institucionalnog ustrojstva, sve do skorašnjih negativnih bugarsko-rumunskih iskustava sa proširenjem, veoma lako može da podvuče crtu i da Zapadnom Balkanu (sa izuzetkom Hrvatske) ponudi, do ostvarenja nesuđenog eksplicitnog članstva za koje je neizvesno kada će doći, neku vrstu privilegovanog partnerstva, koje bi se pak realizovalo kroz jednu "regionalnu ekonomsku uniju" u kojoj bi participirale sve države ovog regiona. Moguće evropsko forsiranje ekonomski integrisanog Zapadnog Balkana poslužilo bi kao "pokazna vežba" za dalje integracije, jer ukoliko države regiona nisu sposobne da sarađuju između sebe, još manje bi bile sposobne da sarađuju unutar EU. Stoga je, kada se uzmu u obzir svi vektori koji su u igri, verovatna konačna rezultanta konstituisanje neke vrste labave regionalne ekonomske unije, pod kišobranom EU.\nOvo bi konkretno značilo proces pre svega dodatnog ekonomskog povezivanja među zemljama regiona, kako bismo popravili krvnu sliku naših društava, što je moguće postići ukrupnjavanjem i umreživanjem produktivnih resursa država regiona, kako bi zajednički nastupale na trećim tržištima. Dobar primer ovakve filozofije i nove regionalne politike je ugovor potpisan proletos u Zagrebu između ministarstava odbrane Srbije i Hrvatske, između ostalog i o saradnji u oblasti namenske industrije i njenom zajedničkom plasmanu na treća tržišta, što osim ekonomske komponente ima i simboličnu dimenziju, jer poručuje da je bolje da oružje prodajemo belome svetu negoli da ga ciljamo jedni na druge. Upravo tako su, jednim malim simboličnim korakom, pre pola veka, započele i evropske integracije, kada su Francuska i Nemačka potpisale ugovor o osnivanju Evropske zajednice za ugalj i čelik 1951. god., što je faktički značilo povezivanje vojnih industrija i sprečavanje eventualnog budućeg međusobnog rata. Danas Srbija i Hrvatska, poput Nemačke i Francuske nekad, imaju šansu da, na manjoj regionalnoj istorijskoj pozornici, kroz niz malih primera, poput pomenutog, budu nosioci "balkanskih (re)integracija", u kojima bi se u cilju ekonomskog oporavka regiona napredovalo korak po korak, odozdo nagore, funkcionalnom integracijom pojedinačnih sektora, bez bilo kakve pretenzije da se ide za nekim velikim ciljevima.\nAutor je naučni saradnik Instituta društvenih nauka u Beogradu\n>> Moguće evropsko forsiranje ekonomski integrisanog Zapadnog Balkana poslužilo bi kao "pokazna vežba" za dalje integracije, jer ukoliko države regiona nisu sposobne da sarađuju između sebe, još manje bi bile sposobne da sarađuju unutar EU


Velika nagrada Japana - Blic Sport\nFORMULA 1 Hamilton pred krunisanjem, Fetel baš nema sreće\nVozač Mercedesa Luis Hamilton pobedio je u trci Formule 1 za Veliku nagradu Japana i tako uvećao bodovnu prednost u generalnom plasmanu nad vozačem Ferarija Sebastijanom Fetelom (59 poena razlike), koji nije završio trku na stazi Suzuka. Hamilton je ostvario 61. pobedu u karijeri, a osmu u sezoni, rezultatom sat, 27 minuta, 31,193 sekundi.\nFetel: Neverovatna pobeda, presudne su bile taktike\nVozač Red Bula Nemac Sebastijan Fetel rekao je posle pobede na trci za Veliku nagradu Japana da je "neverovatana osećaj" to što je sa svojim bolidom uspeo da doje do četvrte pobede u poslednjih pet godina na stazi Suzuka.\nFormula jedan u Japanu do 2018. godine\nVlasnik Formule jedan Berni Ekleston i predsednik korporacije "Mobilitilend" Hiroši Soda potpisali su danas novi četvorogodišnji ugovor, kojim su osigurali budućnost Gran pri Japana.\nFetel: Kontrolisao sam trku u potpunosti\nRed Bulov vozač Sebastijan Fetel rekao je nakon pobede na Velikoj nagradi Japana da mu nije bilo teško da kontroliše trku i zadrži prvo mesto koje je zauzeo još posle treninga na stazi u Suzuki.\nFetel najbrži u Japanu, dvostruki trijumf Red Bula\nRed Bulov vozač Sebastijan Fetel pobednik je Velike nagrade Japana na stazi u Suzuki.\nKiša odložila trening u Suzuki, naredni pred trku\nZvanični kvalifikacioni trening uoči sutrašnjeg nadmetanja za Veliku nagradu Japana odložen je zbog jake kiše, saopštili su danas u Suzuki organizatori 16. ovogodišnje trke u šampionatu sveta u Formuli 1.


Bezbednost hrane za životinje, Sertifikacija sistema\nHome/Hrana za životinje\nHrana za životinjegfactory2016-04-25T12:56:58+00:00\nQS – Savez za kvalitet i bezbednost – Za prehrambene proizvode od proizvođača do potrošača\nQS je uspostavljen za organizacije koje se bave proizvodnjom i plasiranjem mesa i mesnih proizvoda na tržište – uključujući industriju stočne hrane, poljoprivrednike, prerađivače mesa i trgovce – kao i proizvođače voća i povrća koji žele iskoristiti prednosti pouzdanog sistema koji dugoročno garantuje i kvalitet i poreklo.\nQS – Savez za kvalitet i bezbednost sveobuhvatan je sistem duž celog lanca proizvodnje hrane, uz dokumentaciju i nadzor na svim nivoima.\nEfektivan i efikasan proces proizvodnje u odnosu na bezbednost proizvoda, higijenu i zdravstvenu zaštitu\nVeće poverenje potrošača zbog transparentnosti i sledljivosti\nSpecifičnost ocenjivanja QS je u tome što se organizacije koje nisu u skladu sa standardom razdvajaju u tri kategorije. Nakon ocenjivanja organizacija dobija Planove mera za područja koja nisu u skladu sa standardom. DQS donosi odluku o sertifikaciji. Organizacija dobija izveštaj i sertifikat i mora razrešiti neusaglašenosti u određenom vremenskom periodu.\nSinergija se može ostvariti prilikom ocenjivanja integrisanog sistema menadžmenta u skladu s različitim standardima u isto vreme.\nFAMI-QS – Dodaci stočnoj hrani i gotove smese\nFAMI-QS osmišljen je za organizacije koje proizvode dodatke hrani za životinje i/ili snabdevaju industriju hrane za životinje pojedinačnim komponentama.\nFAMI-QS je reakcija proizvođača dodataka hrani za životinje i gotovih smesa na Evropski pravilnik (EC) 183/2005 o higijeni hrane za životinje. Ovaj standard predstavlja dobru proizvođačku praksu na području bezbednosti hrane za životinje. Njegova primena je garancija bezbednosti i dobre higijenske prakse duž celog lanca proizvodnje hrane, uključujući sve delove procesa. Ocenjivanje proizvođačima komponenti za hranu za životinje i dobavljačima iz zemalja Trećeg svijeta pruža priliku da pokažu bezbednost svoje proizvodnje i usaglašenost sa zahtevima standarda FAMI-QS.\nIspunjenje zahteva standarda FAMI-QS i zaštita tržišta\nVeće poverenje klijenata i trgovaca u sposobnosti organizacije da isporučuje bezbedne proizvode\nIntegracija savremenih postupaka povezanih s analizom opasnosti, procenom rizika i preventivnim merama u postojeći sistem menadžmenta\nPovećana bezbednost proizvoda i smanjen rizik od odgovornosti za proizvode


First FA5411 električni bokal kuvalo cena, cene Srbija, prodaja Beograd Novi Sad Niš\nFirst FA5411 električni bokal kuvalo cene\nKuvalo za vodu First FA5411\nEPonuda nije internet prodavnica već Vam omogućava da brzo i lako nađete First FA5411 električni bokal kuvalo po najjeftinijoj ceni. Naš cilj je da kupci budu što bolje informisani o ponudi First električni bokal kuvalo FA5411 na tržištu Srbije. Vrlo lako nalazite željeni proizvod za kategoriju Električni bokali i kuvala cene, ne morate da lutate od sajta do sajta za First Električni bokali i kuvala, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za First FA5411 električni bokal kuvalo sa PRODAVCEM. EPonuda ne može da garantuje potpunu tačnost specifikacije i slika za First FA5411 električni bokal kuvalo. Pre kupovine, podatke za First električni bokal kuvalo FA5411 proverite na sajtu PROIZVOĐAČA.


Incident se dogodio 12. septembra, u 26. krugu trke za Veliku nagradu Italije u Monci, kada je Hamilton izlazio iz boksa. Došlo je do kontakta, Verstapenov bolid je odskočio od ivičnjaka i popeo se na Hamiltonov. Obojica su nepovredjeni izašli iz… »\nCSKA Dudi posvetio trofej: Uneo je mnoge nove stvari u klub\nCSKA je osvojio Super kup VTB lige koji novi naziv "Aleksandar Golemski". Taj trofej su posvetili bivšem treneru Dušanu Dudi Ivkoviću koji preminuo 16. septembra. CSKA je dobio ekipu Zenita koja je u narednoj sezoni jedan od glavnih konkurenata… »\nNakon prebrojanih 99,9 odsto biračkih listića na izborima za Državnu dumu u Rusiji vladajuća Jedinstvena Rusija vodi sa 49 odsto glasova, saopštila je predsednica Centralne izborne komisije Ela Pamfilova. Sada je već izvesno da će u novi saziv… »\nPošteni i konkurentni Kremlj pozitivno ocenio protekle izbore za Državnu dumu Rusije\nKremlj veoma pozitivno ocenjuje protekle izbore za Državnu dumu Rusije, izjavio je portparol ruskog lidera Dmitrij Peskov. „Za predsednika je, bez sumnje, najvažnije bilo i ostaje što su izbori bili konkurentni, otvoreni i pošteni. Mi, u tom smislu… »\nVježba se održava u vrijeme kada vojne kapacitete pokazuju i susjedne Rusija i Bjelorusija. Ukrajina je u ponedjeljak započela zajedničke vojne vježbe s američkim i drugim trupama NATO-a, u vrijeme kada susjedne Rusija i Bjelorusija također… »\nŠest ljudi je ubijeno, a više od 20 ranjeno kada je naoružani napadač otvorio vatru na Državnom univerzitetu u ruskom gradu Perm, navodi se u izveštajima. „Dežurna policijska stanica dobila je jutros obaveštenje da se na državnom nacionalnom… »\nStranka Jedinstvena Rusija predsednika Vladimira Putina ide ka sigurnoj pobedi na parlamentarnim izborima u Rusiji, uprkos blagom padu podrške. Izlazna anketa predviđala je snažnu pobedu vladajuće stranke na izborima na kojima je učestvovalo još 13… »\nNepoznati napadač otvorio vatru, a ruski MUP potvrdio da ima ubijenih i ranjenih. Napadač uhvaćen. Šest ljudi je ubijeno, a više od 20 ranjeno kada je naoružani napadač otvorio vatru na Državnom univerzitetu u ruskom gradu Perm, navodi se u… »\nMOSKVA - Predsednik Rusije Vladimir Putin se oseća odlično, ali će nastaviti da radi u samoizolaciji tokom ove sedmice, rekao je danas novinarima portparol ruskog predsednika Dmitrij Peskov. "On se oseća odlično i nastavlja da radi. Međutim, ove… »\nPutin slavi pobedu: Jedinstvenoj Rusiji najviše glasova, još četiri stranke ulaze u Državnu dumu\nPartija Jedinstvena Rusija ubedljivo vodi na parlamentarnim izborima u Rusiji, pokazuju podaci Centralne izborne komisije. Partija „Jedinstvena Rusija“ dobila je 49,63% glasova na parlamentarnim izborima, Komunistička partija 19,20%, a Liberalno… »


Ministarstvo državne uprave i lokalne samouprave ocenilo Opštinsku upravu opštine Gornji Milanovac kao primer dobre prakse\nNa Fakultetu organizacionih nauka u utorak, 13. oktobra 2015. godine, održano je Veče otvorenih vrata 2015: U susret dobroj upravi. U okviru događaja potisan je sporazum o saradnji između Ministarstva za državnu upravu i lokalnu samoupravu i Fakulteta organizacionih nauka i održan panel na temu "Zadovoljstvo građana i privrede upravnim uslugama".\nSporazum o saradnji između Ministarstva državne uprave i lokalne samouprave i Fakulteta organizacionih nauka potpisali su Potpredsednica Vlade i ministarka državne uprave i lokalne samouprave dr Kori Udovički i dekan prof. dr Milija Suknović. Kako je tom prilikom izjavila potpredsednica Vlade dr Kori Udovički potpisivanje sporazuma o saradnji sa Fakultetom organizacionih nauka je veoma značajno, ne samo za javni sektor, već i za akademske građane, koji će, po njenim rečima, imati bolji uvid u rad javne uprave i lokalne samouprave i saznanje na koji način, bilo da se zapošljavaju u javnom ili privatnom sektoru, mogu da doprinesu osavremenjivanju sistema koji se tiču svakoga od nas.\nNa panelu na temu "Zadovoljstvo građana i privrede upravnim uslugama" učestvovali su predstavnici akademske zajednice, diplomatskog kora, državne uprave, lokalne samouprave i privatnog sektora. Opštinska uprava Opštine Gornji Milanovac ocenjena je od strane Ministarstva državne uprave i lokalne samouprave kao jedinica lokalne samouprave koja ulaže izuzetne napore da se u svom radu što više približi građanima i privredi i u tome postiže značajne rezultate te je stoga imala tu čast da učestvuje na ovom panelu kao jedan od primera dobre prakse. O radu gornjomilanovačke Opštinske uprave govorila je načelnica Gorica Petrović. Ona je tom prilikom istakla da osnovni zadatak Opštinske uprave i administracije u celini treba da bude podrška idejama i preduzetničkom duhu, otklanjanje administrativnih barijera u poslovanju i omogućavanje građanima jednostavnije ostvarivanje njihovih prava i interesa. Opština Gornji Milanovac nastoji da se toga pridržava, a najviše opštinsko rukovodstvo, trudi se da redovno prima i sasluša stranke, bez obzira na veliki obim posla i svakodnevne probleme sa kojima se suočava jer jednostavno Opština je tu za i zbog njih. U tom pravcu proteklih godina učinjeno je dosta napora da se Opština "približi" građanima i privredi, da postane otvorenija, transparentnija, da smanji terete i pojednostavi procedure za ostvarivanje prava, da ih učini vidljivijim i dostupnijim, da poveća efikasnost rada i rešavanja u upravnim predmetima, kao i da ublaži negativan imidž koji građani uglavnom imaju prema administraciji. Uz konsultacije sa privredom - poslovnim sektorom i građanima usvojene su brojne preporuke, smanjena ili ukinuta taksa u 82 postupka, izvršena je 241 eliminacija nepotrebne dokumentacije ili uvedeno pribavljanje dokumentacije po službenoj dužnosti, skraćeni rokovi za rešavanje u 175 postupaka čime, po proceni na godišnjem nivou, ušteda za privredu i građane iznosi preko 5 miliona evra. Opštinska uprava ušla je u postupak uključenja u portal eUprave Republike Srbije, i tako pružanje svojih usluga omogući građanima i privredi i elektronskim putem.\nKako je na ovom događaju osim univerzitetske, promovisana i saradnja između srpskih i slovenačkih preduzeća i dobra praksa naših lokalnih samouprava, nakon održanog panela predstavnici diplomatskog kora i slovenačke privrede izrazili su zainteresovanost za gornjomilanovačku opštinu u pogledu proširenja poslovne saradnje.


25.12.2018 u 23:01\nNagrade za kraj „Vizualizatora”\nGodišnjom izložbom „Pres foto Srbija 2018”, radova sa 20. nacionalnog konkursa za najbolju medijsku fotografiju u Domu omladine, završen je Festival fotografije „Vizualizator”. Glavnu nagradu dobio je Nemanja Pančić za foto-reportažu „Balkanska ruta”. U kategoriji „Svakodnevni život” nagrađen je Igor Čoko, a njegova fotografija nosi naziv „Nokaut”. U kategoriji „Svakodnevni život – reportaža” priznanje za „Letnji horizont” dobio je Vladimir Živojinović. U kategoriji „Vest” najbolji je bio Stefan Stojanović, a njegov rad zove se „Huligani”. Konkurs su organizovali Centar za razvoj fotografije i Udruženje novinara Srbije. U žiriju su bili Cvetan Tomčev, profesor foto-žurnalizma na Univerzitetu u Sofiji, urednik fotografije bugarskog


Obeležavanje Dana pobede nad fašizmom: Da se nikad ne zaboravi - NMR Info\nAžurirano maj 10, 2018\nDan pobede nad fašizmom obeležen je u Sečnju polaganjem venaca na spomen-obeležja i spomenike.\nPosle godina zaborava Mesna zajednica Sečanj je ove godine dostojno obeležila Dan pobede nad fašizmom polaganjem venaca na spomen-obeležja i spomenike.\nVence su na spomen-obeležje poginulim rodoljubima u borbi protiv fašizma u Drugom svetskom ratu koje se nalazi u parku položili Predrag Rađenović, predsednik opštine Sečanj i Mile Gero Milošević, predsednik Saveta mesne zajednice Sečanj. Prigodnim govorom se okupljenima obratio Šarenac Dušan ispred udruženja boraca i potomaka.\nPolaganju venaca i odavanju počasti prisustvovali su i Darko Vukoje, pokrajinski poslanik, Mr Milan Radovanović, Budiša Aleksandar i Miodrag Aćimović, odbornici Skupštine opštine Sečanj, predstavnici raznih udruženja, učenici osnovne škole i meštani Sečnja.\nDelegacija Mesne zajednice Sečanj je položila vence i odala počast i palom ruskom heroju koji je sahranjen na sečanjskom groblju, na spomeniku kod mosta i na spomen ploči kod pravoslavne crkve.


Tag: Tanasko Rajić\nNeizvesni četvrtfinalisti na turniru “Tanasko Rajić 2012”\n09. avg 2012. 12:56\nSinoć su na Turniru u malom fudbalu “Tanasko Rajić 2012”. igrani mečevi šestog kola.Milan Rančić, predsednik Organizacionog odbora kaže da je još uvek neizvesno koje će ekipe nastaviti takmičenje. ...\nKvalitetne utakmice na Turniru “Tanasko Rajić” u Pirotu\n08. avg 2012. 13:01\nNa Turniru u malom fudbalu “Tanasko Rajić 2012”. juče su igrani mečevi petog kola.Milan Rančić, predsednik Organizacionog odbora kaže da su, kako Turnir odmiče, mečevi sve interesantniji i ...\nFavoriti na mukama na Turniru “Tanasko Rajić” *VIDEO*\n07. avg 2012. 13:16\nNa Turniru u malom fudbalu Tanasko Rajić 2012.sve više uzbudjenja I gledalaca. U jutarnjem programu Plus radija Milan Rančić , član Organizacionog odbora, rekao je da favorite teško osvajaju bodove. ...\nNa turniru Tanasko Rajic 2.000 gledalaca svake večeri\n06. avg 2012. 12:06\nUtakmicama trećeg kola , sinoć je nastavljen Turnir u malom fudbalu Tanasko Rajić 2012. Milan Rančić , član Organizacionog odbora, kaže za Plus radio, da Turnir protiče u regularnim uslovima, da se ...\nFavoriti pobedjuju na Turniru u malom fudbalu. Tanasko Rajic 2012.\n05. avg 2012. 12:10\nI Nišlije na turniru u malom fudbalu u Pirotu\n04. avg 2012. 11:23\nSinoć su na Turniru u malom fudbalu „Tanasko Rajić 2012“ odigrane tri utakmice u juniorskoj i dve u seniorskoj konkurenciji. Milan Rančić, član organizacionog odbora Turnira kaže da su u ...


Simultano vs. konsekutivno prevođenje - BEPS Prevodi\nPrevođenje se tokom istorije razvilo od pomoćnog oruđa za sporazumevanje između govornika dva različita jezika u pravu industriju na globalnom planu. Pored pismenog prevođenja, koje je mnogo stariji ogranak ove profesije i zahvaljujući kojem su , recimo, čitaoci na svim meridijanima obogatili svoj rečnik i duhovno se nadogradili čitajući prevedena izdanja različitih svetskih klasika, od sredine prošlog veka sve je zastupljenije i istovremeno sve važnije usmeno prevođenje. Teško je zamisliti ijedan javni skup od međunarodnog značaja bez barem jednog prevodioca uz govornika, od poslovnih sastanaka, vođenja pregovora ili sastavljanja zapisnika, pa do susreta na najvišem nivou (šefovi država i vlada, međunarodni kongresi, Generalna skupština Ujedinjenih Nacija). Usmeno prevođenje može biti simultano i konsekutivno. Ovaj članak baviće se upravo ovom temom, tj. razlikama između ova dva podskupa prevođenja i načinom na koji se najbolje mogu iskoristiti na važnim skupovima.\nIstorijat usmenog prevođenja, barem u formi kakva nam je danas poznata, relativno je novijeg datuma. Naime, neposredno po završetku Drugog svetskog rata organizovan je Nirnberški proces, na kojem se sudilo nemačkim najvišim državnim funkcionerima, koji su istovremeno bili i funkcioneri nacističke partije. Upravo na ovom suđenju prvi put angažovano je više prevodilaca radi nesmetane organizacije suđenja, koje se odvijalo na četiri jezika (engleski, nemački, ruski i francuski). Slobodno se može reći da je rodonačelnik ovog oblika prevođenja francuski lingvista Leon Dostert, koji je tokom školovanja u Sjedinjenim Državama postao američki državljanin, pa ga je u međuvremenu američka vojska angažovala u svojstvu prevodioca za svoje potrebe. Dostert je bio mišljenja da čovek može da sluša i govori u isto vreme, i to na (barem) dva jezika. Ispostavilo se da je bio delimično u pravu: taj zadatak se pokazao izvodljivim, ali nimalo jednostavnim. Tehnika nije bila ni izbliza na današnjem nivou i, uopšte uzev, cela ideja nije nailazila na opšte odobravanje (neki od prevodilaca, naviknuti na dotadašnji način rada u kojem su imali vidljiviju ulogu, nisu hteli da rade u kabini iza zatvorenih vrata); međutim, i pored uobičajenih i ne tako upadljivih početnih grešaka, Dostertov sistem se pokazao uspešnim, opstavši uz određene izmene do današnjih dana. Iz današnjeg ugla treba reći sledeće: simultano prevođenje predstavlja vid prevoda koji je, makar na prvi pogled, zahtevniji u odnosu na konsekutivno; takvo viđenje i nije predaleko od istine. Da se zadržimo ovde samo na simultanom prevođenju: pored tehničkih uslova, koji podrazumevaju odgovarajuću tehniku (slušalice i mikrofon) i kabinu sa prozorom u kojoj se prevođenje obavlja, glavni činioci za uspešno simultano prevođenje jesu jaka koncentracija i mnogo vežbe kroz iskustvo. U sklopu navedenog, bitno je steći i naviku pretpostavljanja ili barem grubog skiciranja sledeće misli/rečenice koju će govornik izgovoriti, čime se znatno olakšava prevođenje. Još jedan bitan činilac koji olakšava ovaj posao jeste i obavezan međunarodno propisan standard koji nalaže prisustvo dva prevodioca u kabini u toku izlaganja (ponekad je taj broj i veći od dva, konkretno na sednicama institucija Evropske Unije). Ovo je važno ne samo sa tehničkog aspekta, već i kao pomoć u toku rada, budući da se može lako desiti da prevodilac u toku izlaganja zaboravi određeni idiom ili reč na ciljnom jeziku, pa slobodni kolega/koleginica mogu da pomognu (u slučajevima kada nije u mogućnosti da se osloni na pomoć kolega, prevodilac bi trebalo da se osloni na maksimu koju je autoru ovog teksta predočio jedan iskusni kolega – “if in doubt, leave it out”). Takođe je veoma bitno uskladiti ritam prevođenja sa ritmom govornika, što samo po sebi ume da bude nezahvalan posao, imajući u vidu da svaki govornik ima drugačiji ritam govora i intonaciju, stoga je potrebno vreme i određeno iskustvo da se ova veština uvežba i savlada.\nKada je reč o konsekutivnom prevođenju, tu je situacija nešto drugačija: ovaj vid usmenog prevoda zasniva se prevashodno na hvatanju beležaka (note-taking), što u izvesnoj meri olakšava posao samom prevodiocu, budući da, za razliku od simultanog prevođenja, ovde ne mora da se prati govornik. Već prema ritmu govornika, konsekutivni prevodilac beleži najosnovnije teze, ili barem one delove izlaganja koje smatra bitnim za naglašavanje, da bi nakon što govornik završi određeni segment počeo sa prevodom. Ta serija naizmeničnog izlaganja govornika i prevođenja izloženog se nastavlja do kraja izlaganja. Vredi istaći da je značajna prednost ovog vida prevođenja to što prevodilac ima određeno vreme na raspolaganju da se usredsredi na poruku koju šalje izlagač, a samim tim i na način prenošenja te poruke. Budući da se konsekutivno prevođenje uglavnom praktikuje na dešavanjima manjeg obima, poput poslovnih sastanaka, neformalnih susreta i slično, čak i u slučaju greške ne može doći do ozbiljnijeg „kvara“ u sistemu, što je slučaj sa simultanim prevođenjem gde su obično celi timovi povezani međusobno elektronskim putem. Međutim, u vezi sa malopre pomenutim, navedene greške nema ko da „pokrije“ u određenom smislu, baš zbog toga što je prevodilac sam i prepušten sopstvenom snalaženju u situacijama kad pogreši ili jednostavno ne može da se seti određenog izraza. Takođe, ostaje problem dužine segmenata na koje govornik deli svoje izlaganje: neki su skloniji „seckanju“ rečenica na sitnije delove, pa u tom slučaju prevodilac može dosta toga da zapamti, a neki drugi izlažu određene segmente i po nekoliko minuta; u tom slučaju, prevodilac ne može da stigne da zabeleži baš sve što bi smatrao značajnim u prevodu, a ponajmanje da zapamti sve ili veliku većinu detalja u izlaganju. Naravno, kao i u prethodnom pasusu, vreme i iskustvo zajedno sa istim su i za ovaj vid prevođenja važni činioci koji u značajnoj meri pomažu da se savladaju objektivne i subjektivne teškoće sa kojima se prevodioci mogu sresti.\nKada se sumira sve rečeno, moglo bi se reći da je usmeno prevođenje u oba svoja oblika svojevrstan zanat. Kao i u svakoj drugoj profesiji, i ovde čovek mora da se usavršava i održava kontakt što sa kolegama, što sa novim trendovima u struci, što jednako važi i za pismeno i za usmeno prevođenje. Takođe, jedno od čestih pitanja na ovu temu je i koji oblik usmenog prevođenja je teži. Na to pitanje je moguće čuti različite odgovore, ali ne postoji jedan univerzalan. Sigurno je, pak, da osoba koja želi da se bavi ovim poslom mora biti dovoljno prilagodljiva i sa dovoljno jakom koncentracijom da prevede što više informacija što preciznije, kao i da pravilno prenese glavnu poruku izrečenog. Sigurno je i to da je svakom prevodiocu jedan vid prevođenja jednostavniji od drugog, kao i to da je iskustvo kroz praksu dokazano najbolji način da se savlada ova dragocena veština.\n Ilustrativan tekst o Leonu Dostertu i njegovoj ulozi u začetku simultanog prevođenja pročitati na ovom linku: http://www.oxy.edu/magazine/fall-2015/trials-triumphs-leon-dostert-28


VRHOVNI KOMANDANT SAVEZNIČKIH SNAGA U EVROPI GENERAL TOD VOLTERS: NATO u potpunosti poštuje Srbiju i njenu odluku da bude vojno neutralna! | Happy BSC portal\nVrhovni komandant Savezničkih snaga u Evropi general Tod Volters govorio je o saradnji VS i NATO-a, projektima na kojima sarađuju i globalnim izazovima.\nOn je prethodnih dana boravio u Beogradu u sklopu posete regionu\nNaše partnerstvo je dobro za Srbiju, dobro za Zapadni Balkan i dobro za NATO. Zajedničkim radom osiguravamo bezbednost na Balkanu i u širem međunarodnom kontekstu - rekao je Volters u intervjuu.\nNa pitanje kako on danas gleda na NATO bombardovanje Srbije, Volters kaže da je to bilo izazovno vreme i da je NATO doneo tu tešku odluku nakon što su više od godinu dana UN i Kontakt-grupa, čiji je član bila i Rusija, ulagali velike napore da dovedu do mirnog rešenja sukoba i konflikta na Kosovu.\n- Imajući u vidu razvoj krize i neuspeh diplomatije, NATO je upotrebio silu, što je bilo neophodno i legitimno, kako bi se sprečilo kontinuirano kršenje ljudskih prava velikih razmera i ubijanje civila. Savet bezbednosti UN je više puta istakao kršenje ljudskih prava na Kosovu i sve veći broj porodica koje su bile primorane da napuste svoje domove kao pretnju po međunarodni mir i bezbednost\nSada je vreme da idemo napred i radimo zajedno na oblastima od obostranog interesa, uključujući vežbe i obuke - rekao je Volters.


Supruga BIVŠEG SRPSKOG KOŠARKŠA je sa Vukašinom iz "Igre sudbine" studirala glumu: Imala je neobičan nadimak, ovo malo ko zna\nSlobodana Ćustića gledate u seriji "Igra sudbine" kao Vukašina, desnu ruku Ade Kanački koju glumi Milica Milša.\nMeđutim, malo ko zna da je glumac zajedno sa suprugom Vlade Divca, Snežanom, studirao glumu.\nPored Dragana Jovanovića, Nataše Vlahović, Igora Pervića, na klasi je bila i ona.\nKakva je bila kao koleginica i student glume i po čemu je Ćustić najviše pamti ispričao je u emisiji "Šok-tok".\n- Srđan Miletić ju je nazvao Zvereva, to je bilo na akrobatici. Ta devojka je znala da radi sve - salto, bez ikakve pripreme...\n(VIDEO) "MOJIM ĆERKAMA JE UŽASNO NEPRIJATNO!" Glumica iz "Igre sudbine" o ljubavnim scenama, a komentar komšinice ju je šokirao


Tone Rafinerija Brod, gubitak narastao na 549 miliona KM!\nDa je Rafinerija nafte Brod u sve težoj finansijskoj situaciji, pokazuju finansijski izvještaj za prvi kvartal 2015. godine koji je završen sa gubitkom od 23 miliona KM, što je za 10 miliona veći minus u odnosu na isti period prošle godine.\nPosebno zabranjivajuć je ekstreman rast rashoda u poslovanju sa povezanim pravnim licima.\nU stavci „Finansijski rashodi po osnovu odnosa sa povezanim pravnim licima“ Rafinerija nafte je navela da su oni povećani sa 7,5 miliona koliko su iznosili u prvom kvartalu 2014. godine na 42,8 miliona KM za prva tri mjeseca 2015. godine, izvještava capital ba.\nOsim sa povezanim licima, Rafinerija skoro da nije imala rashoda u poslovanju sa drugim kompanijama, odnosno sa njima je za tri mjeseca napravila rashode od tek 1,2 miliona KM.\nSa poslednjim kvartalnim minusom, akumulirani gubitak Rafinerije nafte je uvećan na 549 miliona KM, a obaveze na 702 miliona KM. Kao i kod rashoda, najveće su obaveze prema povezanim pravnim licima koje iznose 533 miliona KM, navodi se u izvještaju.\n#rafinerija bosanski brod\nRemont u Rafineriji nafte u Bosanskom Brodu


Organizacija - Puzzle Consulting\nDa li moj marketing tim ima optimalan broj članova i da li radi efikasno?\nHteli biste da reorganizujete vaš marketing tim kako bi se optimizovale uloge i odgovornosti? Ili možda nemate marketing tim ali su vam preko potrebni eksperti koji će da se bave zadacima brendinga i komunikacije? A kada su u pitanju procesi i procedure – da li je potrebno da ih kreirate i razvijete ili možda vam je potrebno da nadogradite one koje imate?\nMi možemo da vam pomognemo u svim tim izazovima! Možemo da vas podržimo u optimizaciji vaših procesa i da napišemo i uvedemo potrebne procedure. Dodatno, nezavisno od toga koja je vaša kompanijska struktura i industrija poslovanja, možemo da radimo zajedno sa vama na optimizaciji vaše marketing organizacije i usaglasimo uloge i timove kako bi postali još produktivniji i efikasniji.\nNaše konsalting usluge su rađene po meri prema vašim specifičnim zahtevima, bez obzira da li imate iskustva u ovom domenu ili ne. Samo nas upoznajte sa vašim izazovima i ciljevima, a mi onda preuzimamo dalje optimizaciju vaše organizacije.\nSegment ORGANIZACIJE našeg konsalting poslovanja strukturisan je u 4 glavna domena:\nSvi ovi domeni sadrže ključne integrisane delove koji se prilagođavaju i rade po meri prema vašim konkretnim izazovima poslovanja. Mogu da pokriju sve organizacione funkcije koje vašem poslovanju mogu biti potrebne.\nSvaki domen uključuje više delova koji se definišu i postavljaju za svakog klijenta posebno i fleksibilno, u zavisnosti od vaših jedinstvenih potreba. Mogu da sadrže više aktivnosti iz različitih domena, kao što je prikazano u primeru ispod:\nStvaranje marketing organizacije\nOptimizacija uloga u sklopu marketing tima\nPisanje i implementacija marketing procedura\nDefinicija i implementacija procesa komunikacije itd.\nZa ličnu prezentaciju ili više informacija, možete da nas konaktirate.


Ekspertni i pravni tim za rješavanje problema odlagališta Trgovska gora | Bosanski.com\nNaslovna Vijesti Politika Ekspertni i pravni tim za rješavanje problema odlagališta Trgovska gora\nNa sjednici je donesena i Odluka o imenovanju Pravnog tima za izradu strategije pravne zaštite interesa Bosne i Hercegovine u vezi s pitanjima odlaganja radioaktivnog otpada i istrošenog nuklearnog goriva na lokaciji Trgovske gore – saopćeno je iz Vijeća ministara BiH.\nVijeće ministara BiH utvrdilo je Prijedlog sporazuma između Vijeća ministara Bosne i Hercegovine i Vlade Republike Srbije o zajedničkim lokacijama na graničnim prijelazima i Prijedlog aneksa Sporazuma u vezi sa zajedničkom lokacijom na Graničnom prijelazu Ljubovija (novi most) – Bratunac (novi most).\nPrijedlogom aneksa Sporazuma između Vijeća ministara BiH i Vlade Srbije o zajedničkim lokacijama na graničnim prelazima za zajedničku lokaciju na Graničnom prijelazu Ljubovija (novi most) – Bratunac (novi most) definirana je zajednička lokacija koja će biti na teritoriji BiH.\nVijeće ministara BiH imenovalo je Muamera Bandića za direktora i Suzanu Radinković za zamjenika direktora Agencije za rad i zapošljavanje BiH, kao prvoplasirane kandidate nakon završene procedure javnog konkursa i usvajanja izvještaja Komisije za njihov izbor – navodi se u saopćenju Vijeća ministara BiH.\nprevious Komšić: RS nema nikakve granice niti Graničnu policiju, postoje samo granice BiH\nnext Kurz: Granice u Evropi moraju ostati otvorene


Zajednička priča dvoje mladih ljudi počela je pre više od dve decenije, kada je Mia, kao mlada novinarka, prvi put posetila Srbiju. U Valjevo je dospela u okviru kursa jezika na studijama etnomuzikologije, kada je upoznala Ivana, tada oficira. Kada se par venčao, preselili su se u Finsku, gde je Valjevac završio studije informatike. U Finskoj su im se rodila i deca Luka, David i Dunja, a posle osam godina života u zemlji hiljadu jezera, Tadići su, u želji da im deca nauče srpski i da žive u prirodi, odlučili da dođu u Srbiju i postanu pastiri. Danas njihovo stado ima više od 120 plotkinja romanovske rase.\n- Prva grla smo nabavili 2014, nakon jednogodišnjeg učenja i obilaženja drugih farmi. Tada u celoj Srbiji nije bilo više od 50 grla romanovske rase. Pre osnivanja farme, naše znanje o ovčarstvu je bilo dosta skromno. Vodilja pri izboru rase bila nam je ekonomska održivost, ali je poteškoću predstavljalo to da Srbija nije priznavala ovu plemenitu rasu, kod koje je akcenat na selekciji i priplodu – počinju priču Tadići.\nKAKO IZGLEDA ŽIVOT PASTIRA U SRBIJI "Radim NON-STOP, borim se s VUKOVIMA, treba da nas plate i VIŠE OD 1.000 EVRA"\nRomanovske ovce su veoma plodne i u odnosu na druge rase tokom godine ojagnje jedno ili jedno i po jagnje više, a često se blizne, donose na svet trojke ili četvorke. Tadići imaju dve grupe selektovanih ovaca koje se jagnje na osam meseci, tako da im na svaka četiri meseca stiže novo jagnjenje, pa tokom cele godine imaju mogućnost prodaje. Cena za umatičeno jagnje ove rase je oko 250 evra, tako da kalkulacija, uključujući sve troškove, pokazuje apsolutnu biznis isplativost – jedna ovca Tadićima donosi mesečni prihod 15-20 evra.\n- Kada smo počeli, planirali smo da najveći deo jagnjadi ide kao klanička roba. Međutim, interesovanje za ovom rasom je prevazišlo naša očekivanja. Potražnja zbog plodnosti je sada tolika da dobar deo, pogotovo ženke jagnjadi, ide dalje u priplod – kaže Ivan i dodaje da romanovske ovce imaju jednu od najkvalitetnijih koža, pa su u bivšem SSSR-u selektovane i gajene zbog toga.\nKoža, ali i vuna, upravo su sledeće poslovne ideje o kojima Tadići razmišljaju.\n- Koža pogotovo, koje je na Zapadu izuzetno popularna, pa se tako postavlja i u dečja kolica, kao prirodni antialergijski materijal. Takođe i vuna koja se u celom svetu dosta baca, pa i u Srbiji i u mojoj Finskoj, ali postoje tendencije da se vuna opet vraća u modu – priča Mia.\nMODERAN PASTIR Čuva ovce i tvituje\nKao što u Finskoj postoji apsolutna transparentnost u poslu, što je Tadićima mnogo pomoglo da saznaju kako formirati modernu farmu, Mia i Ivan imaju želju da svoje znanje podele sa drugima i osnuju udruženje odgajivača romanovske rase. Interesovanje postoji i van granica Srbije, među ovčarima iz Turske, recimo, ali oni nemaju interes da kupuju manje od 200-300 ovaca po turi.\nNa pitanje da li su svesni koliko je ljudi u Srbiji pobeglo od pastirskog posla, a oni su upravo taj biznis počeli, Mia uz osmeh odgovara potvrdno, dodajući da su ih rodbina i prijatelji u Srbiji pitali "šta im to treba". U Finskoj, pak, kako dodaje Ivan, ljudi su im rekli - "blago vama, idete u prirodu".\n- U Finskoj i generalno na Zapadu mnogi su jako zabrinuti zbog promene klime. Skroman život u skladu sa prirodom, uz što manje trošenja prirodnih resursa, vide kao budućnost - zaključuje Mia.


Dačić: Srbima u Sloveniji dati dvojno državljanstvo\nPredsednik Skupštine Srbije Ivica Dačić predložio je Sloveniji da razmotri uvođenje dvojnog državljanstva Srbima koji žive u toj zemlji. 26.08.2021, Sputnik Srbija\nSrbija je zainteresovana za ustavno-pravno definisanje položaja Srba u Sloveniji gde, prema procenama, živi između 70.000 i 100.000 građana srpskog porekla, izjavio je Dačić posle sastanka sa slovenačkim kolegom, predsednikom Državnog zbora Republike Slovenije Igorom Zorčičem.On je rekao da je status Srba u Sloveniji bila jedna od tema njihovog razgovora i podsetio da prema slovenačkom Ustavu i zakonima građani srpskog porekla u toj zemlji nemaju status manjine već etničke zajednice.„Ne postoji stalni odnos prema potrebama Srba u Sloveniji. Ovde je reč o problemima finansiranja kulturnih programa, nezastupljenosti u odgovarajućim programima medija, ne postoji stalno finansiranje“, naveo je Dačić na zajedničkoj konferenciji za novinare u Domu Narodne skupštine.Dačić je istakao da, sa druge strane, Slovenci u Srbiji imaju status nacionalne manjine, iako ih po zvaničnom popisu, kako je kazao, ima manje od jedan odsto.Pitanje reciprociteta je važno, ukazao je Dačić, dodajući da Slovenci koji žive u Srbiji mogu da imaju slovenačko državljanstvo bez gubljenja srpskog državljanstva.„Možda biste mogli da razmislite da i vi to dozvolite. Mnogi ugledni Srbi koji žive u Sloveniji, umetnici kulturni radnici, voleli bi da imaju srpsko državljanstvo, ali se plaše da ne izgube slovenačko. To predlažemo kao prijatelji, jer smo tako sa Mađarskom, Turskom i drugima rešili mnoge probleme, povećavajući stepen međusobnog razumevanja i tumačeći te poteze kao prijateljske“, kazao je Dačić.Zorčič je rekao da Slovenija ima specifično uređenje statusa nacionalnih manjina koje je, kako je kazao, zasnovano na istorijskim prilikama. On je dodao da takav status i posebna prava u Sloveniji imaju mađarska i italijanska nacionalna manjina, preneo je Tanjug.Prema njegovim rečima, Ministarstvo kulture Slovenije formiralo je Savet za nacionalne manjine koji se stara da se ispoštuju sve međunarodne konvencije u vezi sa tim pitanjem.„Smatramo da je to dobar način da se priđe interesima svih nacionalnih zajednica“, rekao je Zorčič.\npolitika, slovenija, srbija, dvojno državljanstvo, srbija – politika\nPredsednik Skupštine Srbije Ivica Dačić predložio je Sloveniji da razmotri uvođenje dvojnog državljanstva Srbima koji žive u toj zemlji.\nSrbija je zainteresovana za ustavno-pravno definisanje položaja Srba u Sloveniji gde, prema procenama, živi između 70.000 i 100.000 građana srpskog porekla, izjavio je Dačić posle sastanka sa slovenačkim kolegom, predsednikom Državnog zbora Republike Slovenije Igorom Zorčičem.\nOn je rekao da je status Srba u Sloveniji bila jedna od tema njihovog razgovora i podsetio da prema slovenačkom Ustavu i zakonima građani srpskog porekla u toj zemlji nemaju status manjine već etničke zajednice.\n„Ne postoji stalni odnos prema potrebama Srba u Sloveniji. Ovde je reč o problemima finansiranja kulturnih programa, nezastupljenosti u odgovarajućim programima medija, ne postoji stalno finansiranje“, naveo je Dačić na zajedničkoj konferenciji za novinare u Domu Narodne skupštine.\nDačić je istakao da, sa druge strane, Slovenci u Srbiji imaju status nacionalne manjine, iako ih po zvaničnom popisu, kako je kazao, ima manje od jedan odsto.\n„To nije pitanje samo broja, već i statusa i određenih prava. Želimo da rešenje tog pitanja bude znak jačanja naših odnosa, međusobnog poverenja, a ne komplikovanja međusobne situacije“, rekao je Dačić.\nPitanje reciprociteta je važno, ukazao je Dačić, dodajući da Slovenci koji žive u Srbiji mogu da imaju slovenačko državljanstvo bez gubljenja srpskog državljanstva.\n„Možda biste mogli da razmislite da i vi to dozvolite. Mnogi ugledni Srbi koji žive u Sloveniji, umetnici kulturni radnici, voleli bi da imaju srpsko državljanstvo, ali se plaše da ne izgube slovenačko. To predlažemo kao prijatelji, jer smo tako sa Mađarskom, Turskom i drugima rešili mnoge probleme, povećavajući stepen međusobnog razumevanja i tumačeći te poteze kao prijateljske“, kazao je Dačić.\nZorčič je rekao da Slovenija ima specifično uređenje statusa nacionalnih manjina koje je, kako je kazao, zasnovano na istorijskim prilikama. On je dodao da takav status i posebna prava u Sloveniji imaju mađarska i italijanska nacionalna manjina, preneo je Tanjug.\n„Primetili smo da i ostale nacionalne zajednice u Sloveniji žele da dobiju sličan status koji je primer za mnoge evropske države. Slovenija u svom Ustavu ostavlja mesta za štitu prava svih nacionalnih grupa“, rekao je Zorčič.\nPrema njegovim rečima, Ministarstvo kulture Slovenije formiralo je Savet za nacionalne manjine koji se stara da se ispoštuju sve međunarodne konvencije u vezi sa tim pitanjem.\n„Smatramo da je to dobar način da se priđe interesima svih nacionalnih zajednica“, rekao je Zorčič.


VOICE: RTV ima novu zgradu, a i dalje plaća visoku kiriju NIS-u\nI pored nove zgrade, Radio-televizija Vojvodine (RTV) još će izvesno vreme biti prinudjena ne samo da i dalje bude podstanar, već i da za taj višedecenijski status mesečno plaća visoku kiriju Naftnoj industriji Srbije (NIS), preneo je danas Vojvodjanski istraživačko-analitički centar (VOICE).\nPreseljenje organizacionih celina RTV u novi dom, započeto prošle jeseni, obustavljeno je silom prilika u decembru 2020. godine zbog nedostatka tehničke opreme neophodne za emitovanje televizijskog programa.\n“RTV se, tako, našao u paradoksalnoj situaciji – njegovi čelni ljudi vole da se na sva zvona hvale novom i skupom zgradom, ali je pokrajinski servis i dalje prinudjen da NIS-u, baš kao i prethodne 22 godine, plaća papreno visoku kiriju za nekih 4.000 kvadratnih metara u Sutjeskoj ulici. Koliko? Pa, nekih 19.000 evra mesečno, što virmanski, što preko kompenzacije”, preneo je VOICE.\nPo navodima centra, stručnjaci iz RTV-a su potrebe za punim tehničko-tehnološkim opremanjem nove zgrade procenili na 12 miliona evra (bez PDV-a), ali su do sada dobili tek nešto više od trećine traženih sredstava.\n“Radio-televizija Vojvodine je prijavila svoju potrebu u punom iznosu od osam miliona evra (bez PDV-a), ali su naša realna očekivanja da taj iznos bude podeljen – jedna polovina u 2021. godini, a druga u 2022. budžetskoj godini”, rekao je za VOICE generalni direktor RTV Miodrag Koprivica.\nDobro upućeni izvor VOICE u Radio-televiziji Vojvodine zvučao je skeptično prema mogućnosti da za RTV bude obezbedjen kompletan nedostajući iznos za kupovinu nove opreme, ali je i ocenio da bi i sa pola iznosa (četiri miliona evra bez PDV) bilo moguće završiti proces preseljenja.\n“Mi smo pre godinu i nešto dana završili što se našeg udela tiče i rekli smo da smo limitirani sa stanovišta finansija u odnosu na ono što smo ranije radili, i da sve dalje oni razgovaraju sa Republikom, kazao je za VOICE predsednik Pokrajinske vlade Igor Mirović.\nVOICE navodi da su se u novu zgradu preselile sve radijske redakcije, prateće službe, menadžment i tek retke televizijske redakcije, koje ipak i dalje koriste kapacitete u gradu, dok su u zgradi koja je u vlasništvu NIS ostali kompletan informativni program, sve manjinske redakcije i veb redakcija.\nIstovremeno, većini članova Upravnog odbora RTV još sredinom aprila istekao je mandat, a u medjuvremenu nisu izabrani novi članovi, pa faktički trenutno nema ko da raspiše konkurs za generalnog direktora.\nZgrada Televizije Novi Sad, koja se nalazila na mestu na kojem je izgradjena nova zgrada RTV, uništena je u NATO bombardovanju 1999. godine.


Kako je Vuk pobedio sujetu i kako to može da bude dobro za Beograd? – Gerila\nGerila > Društvo > Kako je Vuk pobedio sujetu i kako to može da bude dobro za Beograd?\nobjavljeno na Jan. 04, 2018 u 5:50 pm\nSvako ko želi da vidi leđa ovom vanredno beskrupuloznom režimu mora sujetu i interese da ostavi po strani i nađe način da svojim iskustvom i kvalitetima doprinese zajedničkom frontu, izjavio je predsednik Narodne stranke Vuk Jeremić.\nOn navodi da je saradnja sa budućim kandidatom za gradonačelnika Draganom Đilasom konstruktivna.\nJeremić je izrazio nadu da odluka Demokratske stranke (DS) da ima svog kandidata na beogradskim izborima nije konačna i dodao da je ne razume.\nSvakom je jasno da DS ne može sama odneti pobedu u Beogradu – kao što ne možemo ni mi. Ako nam je stalo da uzdrmamo režim, a sva istraživanja pokazuju da je to moguće, moramo biti jedinstveni. Narodna stranka nije i neće postavljati bilo kakve preduslove da se to jedinstvo postigne, rekao je on.\nApelujemo na sve iz opozicije da se trgnu, poslednji je momenat, rekao je Jeremić i pozvao sve opozicione stranke “da se trgnu”, govoreći o Dosta je bilo i Dveri.\nNa pitanje da li je Narodna stranka razmišljala o tome da podrži predsednika DS Dragana Šutanovca ili Aleksandra Šapića, Jeremić je naveo da je predsednik opštine Novi Beograd “više puta u javnosti naglasio da ne želi podršku bilo koje stranke” i da taj njegov stav poštuje.\nJeremić je naglasio je da se na beogradskim izborima Narodna stranka neće gurati u prvi plan, da je tu da pomogne idejama i stranačkom infrastrukturom.\nUpitan o nekada ne baš harmoničnom odnosu sa Đilasom, Jeremić je rekao da je sujetu ostavio po strani onoga trenutka kada ga je, posle predsedavanja Generalnom skupštinom i drugog mesta u trci za generalnog sekretara UN, na predsedničkim izborima sa lakoćom pobedio Beli Preletačević.\nTagovibeogradska izbori 2018beogradski izboriđilasdosta je bilodragan đilasdverijeremićkoalicijanarodna strankaopozicijašutanovacvuk jeremić


Uskoro konkurs za akva-park na Paliću\nOn je rekao da bi prema već donetim urbanističkim planovima ova investicija bila realizovana na parceli površine devet hektara, na potezu od hotela Prezident do Muškog štranda.\n"Ideja je da sledeće godine uđemo u izgradnju akva-parka na Paliću. Da bi to realizovali, u septembru ćemo raspisati arhitektonsko-urbanistički konkurs za idejno rešenje tog centralnog banjskog kompleksa, koji predviđa zatvoreni objekat, akva-park, spa centar", rekao je Dulić.\nPo njegovim rečima, od učesnika na konkursu tražiće se rešenje koje podrazumeva faznost uizgradnji, jer će lokalna samouprava finansirati prvu fazu izgradnje kompleksa, odnosnoizgradnju otvorenog dela kompleksa, površine oko hektar i po. Dulić veruje da će to povećati atraktivnost Palića i privući zainteresovane investitore za ulaganje u izgradnju zatvorenog dela kompleksa i ostalih sadržaja.\nPrema njegovim rečima, ideju pozdravljaju i hotelijeri s Palića, koji apeluju da izgradnjazapočne što pre jer, kako strahuju, u suprotnom će "celokupno hotelijerstvo potpuno zamreti".\n★ Vesti ★ Srbija ★ Arhitektura ★ Konkurs


RTCG - Radio Televizija Crne Gore - Nacionalni javni servis :: Politika :: CG ohrabruje predloženi sastav EK\nNAKLONJENOST PROŠIRENJU 12. 09. 2019. 10:35 >> 10:33 0\nCG ohrabruje predloženi sastav EK\nPredloženi sastav Evropske komisije naklonjen je politici proširenja, što predstavlja ohrabenje za države Zapadnog Balkana i dodatan motiv za intenziviranje reformi i napredak u pregovorima. To je ocijenjeno tokom sastanka glavnog pregovarača Aleksandra Drljevića sa predstavnikom Ministarstva vanjskih poslova Češke Republike Vladimirom Nemcem i češkim ambasadorom u Podgorici Karelom Urbanom.\nDrljević je sagovornike informisao o statusu u pregovorima, podsjećajući da Crna Gora posebnu pažnju posvećuje oblasti vladavine prava, u skladu sa novim pristupom Evropske komisije.\n„Veoma je važno održati dinamiku kad je u pitanju politika proširenja, uprkos izazovima unutar EU. Naročito smo ohrabreni predloženim sastavom Evropske komisije i komesarom za proširenje koji dolazi iz države koja je snažan zagovornik proširenja EU. Ovo je trenutak koji treba da iskoristimo i trudimo se da održimo dinamiku reformi i time pokažemo da zaslužujemo punu podršku članica EU koje se zalažu za članstvo Crne Gore“, istakao je Drljević.\nSagovornici su saglasni da je sprovođenje reformi važno zbog poboljšanja kvaliteta života građana Crne Gore, bez obzira na brzinu pristupanja EU i datum učlanjenja u Uniju.\nPobjednicima kviza dodijeljene nagrade\nGrađane brine kakvoj ćemo EU pristupiti\n14. 12. 2019. 6\n14:10 Naplatni punktovi EPCG radiće i sjutra


DANAS POČINJE ISPLATA: Po 30 evra za penzionere – Kruševac PRESS\nAutor Redakcija\t Objavljeno 01.11.2021. 0\nPenzionerima će danas biti isplaćeno po 30 evra, dok će taj iznos svim punoletnim građanima, koji su se za tu pomoć prijavili u aprilu, biti isplaćen 2. i 3. novembra.\nReč je o drugih 30 evra iz paketa „30+30“, a u okviru trećeg paketa državne pomoći građanima i privredi.\n„U ponedeljak idemo sa isplatom od 3.520 dinara za ukupno 5.760.000 ljudi, od toga su većinom penzioneri i drugi koji dobijaju taj novac na svoje račune ili kuće, a još gotovo četiri miliona ljudi, dobiće taj novac u utorak i sredu“, najavio je predsednik Srbije Aleksandar Vučić.\nZa tih 20 evra nije potreba prijava ukoliko je prijava izvršena u aprilu za paket „30+30“. Međutim, ukoliko prijava nije izvršena u aprilu za ovih 60 evra, građani imaju mogućnost da se prijave za 20 evra, a prijava će trajati od 15. do 30. novembra.\nPenzionere u februaru očekuje još jedna finansijska podrška od 20.000 dinara.


► Đurić: Za UDS obrazovanje mora biti prioritet politike\nUjedinjena demokratska Srbija (UDS) ocenila je da je ključno pitanje kako je moguće da blizu 800.000 učenika, 1,5 miliona njihovih roditelja, desetine hiljada studenata, nemaju nikakvu pouzdanu informaciju o tome kako će tačno završiti ovu školsku godinu i nastaviti sledeću.\nU saopštenju UDS navodi da to što "ministar prosvete, najčešće veoma grubo, izdiktira na televiziji datume i termine kraja godine, zaključivanja ocena i ispita, nije dovoljno".\nJedan od inicijatora za osnivanje pokreta Srbija 21 koji je član UDS Bojan Đurić rekao je da je "obrazovanje najveći sistem u zemlji, koji obuhvata skoro 2,5 miliona ljudi - učenika, studenata, njihovih roditelja, nastavnika i profesora, koje UDS shvata kao ključno pitanje Srbije ovog trenutka".\n"Za UDS je bilo važno da sa što manje žrtava izađemo iz epidemije ali nam je veoma važno i kako će deca, učenici, studenti, nastavnici i profesori i roditelji funkcionisati u junu i julu, kao i od jeseni kada nas čekaju nova školska godina i veliki rizik od novog širenja zaraze", kazao je Đurić a navodi se u saopštenju.\nĐurić je naveo da UDS, "posle višedecenijske zapuštenosti obrazovanja i škola, namerava da među prioritet politike stavi osećaj za značaj obrazovanja, razvoj dece, sudbine porodica i dobrobit zemlje".\n"Tokom epidemije se pokazalo koliko je znanje važno. U Srbiji bi bilo na hiljade mrtvih da o našem zdravlju i životima nisu brinuli izrazito obrazovani lekari i drugi stručnjaci. UDS želi da reformiše sistem, zajedno sa stručnjacima i svima koji u njemu učestvuju, tako da u boljim uslovima dočekamo neku sledeću krizu, zdravstvenu ili bilo koju drugu", rekao je Đurić.\nNa izbore 21. juna u koaliciji Ujedinjena demokratska Srbije (UDS) izaći će zajedno Srbija 21, Liga socijaldemokrata Vojvodine - Vojvođanski front, Stranka moderne Srbije i Građanski demokratski forum.


Vučić razgovarao sa Erdoganom o regionalnim i globalnim pitanjima\nPredsednik Srbije Aleksandar Vučić razgovarao je sa turskim kolegom Redžepom Tajipom Erdoganom o regionalnim i globalnim pitanjima. Vučić je, takođe, čestitao predsedniku Turske 67. rođendan i poželeo mu dobro zdravlje i uspeh u radu.\nDvojica sagovornika su u telefonskom razgovoru razmenila iskustva u borbi protiv virusa korona i ponovo istakla da je solidarnost među zemljama i narodima ključna za pobedu nad pandemijom.\nVučić je obavestio Erdogana o toku vakcinacije stanovništva u Srbiji, kao i o tome da Srbija nastavlja da pomaže svojim susedima u procesu imunizacije, a turski predsednik je primetio da Srbija i time pokazuje koliko su joj važni mir i saradnja na Zapadnom Balkanu.\nRazmatrajući srbsko-tursku ekonomsku saradnju, konstatovali su da u ovom trenutku na srbskom tržištu posluje oko hiljadu turskih kompanija i izrazili nadu da će se taj broj uvećavati. Vučić je rekao da veoma uvažava lični doprinos predsednika Erdogana dolasku investitora iz Turske u Srbiju.\nVučić i Erdogan su razgovarali i o konkretnim zajedničkim projektima, izdvojivši po značaju projekte u oblasti infrastrukture, kakav je i auto-put između Beograda i Sarajeva.\nDvojica državnika su izrazila nadu da će okolnosti uskoro dozvoliti da se sastanu i nastave svoj konstruktivni razgovor.


Korona virus je potvrđen kod šest korisnika tog doma, direktorke ove ustanove socijalne zaštite, što je potvrdila direktorka Svetlana Filipović i rekla da je o tome obavestila nadležne i zatražila pomoć.\nPrema rečima ministra Đorđevića, direktorka doma obratila se prvi put juče Ministarstvu za rad sa informacijama o korona virusu i problemima u toj ustanovi.\n- Po saznanju o aktuelnoj situaciji u domu, kontaktirali smo Ministarstvo zdravlja, Zavod za javno zdravlje i Krizni štab Beograda radi dobijanja informacija i instrukcija. Naložio sam državnom sekretaru Nenadu Neriću da poseti dom, to je on jutros i učinio i obavio razgovor sa volonterima, kojih u toj ustanovi sada ima troje - rekao je ministar Đorđević.\nU domu se trenutno nalazi 17 korisnika koji nemaju simptome korona virusa, i smešteni su u svojim sobama i njihovo stanje se prati. Ustanova je dezinfikovana, obezbeđeni su hrana i lekovi i zaraženi korona virusom zbrinuti su na adekvatan način, dodao je ministar.\n- Kako bismo korisnicima koji su u Domu obezbedili potrebnu negu naložio sam Nacionalnoj službi za zapošljavanje da u što kraćem roku obezbedi adekvatan kadar. Nastavićemo da pratimo situaciju i verujem da ćemo sve prevazići na najbolji mogući način - podvukao je ministar.\nOn je apelovao na ostale domove za stare da ukoliko se pojavi problem odmah, bez odlaganja, obaveste resorno ministarstvo.


Sobranje usvojilo paket zakona o izlasku iz političke krize\nMakedonsko Sobranje usvojilo je noćas paket zakona o sprovođenju dogovora za izlazak iz političke krize.\nUsvajanje zakona uslijedilo je nakon što su se krajem prošle sedmice lideri četiri najveće političke stranke u Makedoniji dogovorili o reformama koje treba da sprovedu prije prijevremenih parlamentarnih izbora u aprilu naredne godine.\nPoslanici su usvojili Odluku o formiranju anketne komisije za utvrđivanje okolnosti i sadržinu prisluškivanih razgovora, izmjene Krivičnog, Izbornog, Zakona o Vladi i Zakona o zaštiti privatnosti.\nNajveću poslaničku raspravu u Sobranju izazvale su izmjene Izbornog zakona koje se odnose na glasanje dijaspore, dok je bez rasprave prošao Zakon o Vladi, koji omogućava ministarska mjesta za opoziciju.\nMakedonski premijer Nikola Gruevski najkasnije do petka, 13. novembra, treba da predloži Sobranju nove ministre, a parlament da ih izglasa.Makedonija se nalazi u dubokoj političkoj krizi nakon prijevremenih parlamentarnih izbora, koji su održani sredinom prošle godine.\nKriza je intenzivirana krajem januara, kada je Gruevski optužio lidera opozicije Zorana Zaeva za pokušaj državnog udara.


Diplomatska moć Ujedinjenih Arapskih Emirata raste iz godine u godinu\nDržavljani Ujedinjenih Arapskih Emirata (UAE) u 2018. godini mogli su da putuju bez viza u 112 država sveta, a u 45 država da dobiju vizu odmah po ulasku, zbog čega se ova zalivska zemlja našla na devetom mestu po jačini pasoša. Cilj je da do 2021. UAE budu u prvih pet država sveta čiji državljani neće morati da apliciraju za vize.\nMeđu prvih deset zemalja sveta čijim državljanima je dovoljno da stave pasoš u džep i putuju skoro pa gde god požele našle su se i dve bivše jugoslovenske republike - Slovenija je na šestom mestu, a Hrvatska na desetom.\nNa vrhu liste najjačih pasoša na svetu nalazi se Singapur, čiji državljani mogu da uđu u 166 zemalja bez vize. Drugu poziciju (165 destinacija) dele Nemačka, Danska, Švedska, Finska, Luksemburg, Norveška, Holandija, Južna Koreja i SAD, a na trećoj (164 destinacije) nalaze se državljani Italije, Francuske, Španije, Grčke, Portugalije, Japana, Irske i Kanade.\nNa četvrtoj poziciji jačine pasoša su Švajcarska, Belgija, Austrija, Mađarska i Velika Britanija (163 destinacije), na petoj Češka, Malta, Malezija, Novi Zeland i Australija (162 destinacije), a na šestoj, pored Slovenije su još i Island, Litvanija i Slovačka.\nDržavljani Estonije, Poljske i Letonije mogu da putuju bez vize u 160 zemalja sveta, Rumuni i Bugari u 158, Lihtenštajna i UAE u 157, a državljani Kipra i Hrvatske u 156 zemalja.\nPovezane teme: Ujedinjeni Arapski Emirati pasos rang lista diplomatija jačina pasoša najmoćniji pasoši


30/06/2015 | 13:40\nProfit Pošte Srbije u prvih pet meseci ove godine iznosio je 1,5 milijardi dinara, što je za 50 odsto više nego u istom periodu rekordne 2014. godine, izjavio je generalni direktor Pošte Milan Krkobabić.\nOn je najavio da će naredne sedmice biti održana sednica Nadzornog odbora Pošte Srbije na kojoj će biti definisani rezultati poslovanja za prvu polovinu 2015. godine.\nKrkobabić je otvarajući poštu u Lozoviku, mestu sa 5.000 stanovnika u Opštini Velika Plana, najavio da će Pošta Srbija u narednoj godini renovirati 300 pošta i istakao da je za to opredeljeno nešto manje od četiri miliona evra iz sopstvenih sredstva.\n"Imamo 1.500 pošta u Srbiji i u sledećoj godini planiramo da obnovimo najmanje 20 odsto objekta da bi poboljašali uslove rada poštarima i kvalitet usluge građanima. Prioritet će biti pošte u manjim mestima", rekao je generalni direktor Pošte Srbije.\nOn je dodao da će renoviranje biti šansa i za srpske izvođače radova i za male preduzetnike da dobiju posao.\nKrkobabić je najavio da će za par dana Pošta početi da obavlja menjačke poslove i pružiti daleko povoljniju uslugu nego ostali menjači.


29-05-2020 08:23 Ratni izveštaji Naoružanje Svet Planeta\nAmerička vojska je testirala sistem CLEAVER koji je platforma za upotrebu bombi koje se bacaju sa vojnih transportnih aviona.\nPentagon je smislio novi način bombardovanja (Foto: U.S. Air Force)\nPentagon ga je opisao kao visokoprecizno oružje za uništavanje pokretnih i stacionarnih ciljeva.\nPrva ispitivanja obavljena su u januaru uz učešće transportnih aviona C-130 Hercules i S-17 Globenaster.\nPrema pisanju specijalizovanih američkih medija, platforma najsavremenije bombe koji se spuštaju iz aviona.\nTačan način korišćenja CLEAVER još nije jasan niti objavljen.\nRuska flota dobila najnoviju atomsku podmornicu. Više o tome čitajte OVDE.


Hapšenje Mladićevih jataka bila je greška\n24. novembar/studeni, 2009.\nI dalje na slobodi - Ratko Mladić (Jedna od potraga za Mladićem)\nZvaničnici Beograda zaduženi za saradnju sa Haškim tribunalom izjavili su da je hapšenje jataka Ratka Mladića, koje se dogodilo 2006, bilo pogrešno. Sadašnje procene su da bi u slučaju da su ostali na slobodi, možda bilo lakše doći do najtraženijeg haškog optuženika.\nViše od deset osoba uhapšeno je početkom 2006. pod sumnjom da su skrivali haškog optuženika Ratka Mladića. Oni su optuženi da su na teritoriji Beograda pronalazili i iznajmljivali stanove u kojima se Mladić skrivao do kraja 2005.\nVladimir Vukčević, tužilac Srbije za ratne zločine, izjavio je ovih dana da je odluka da se tada uhapse Mladićevi jataci bila pogrešna.\n„Mislim da je to bio potez koji je u mnogome unazadio potragu za beguncima i koji je izvan svake logike obavestajnog delovanja. Tu ima mnogo nedorečenih stvari koje ćemo istražiti“, rekao je Vukčević, koji u to vreme nije bio na čelu Akcionog tima za potragu.\nRasim Ljajić, predsednik Nacionalnog saveta za saradnju sa Haskim tribunalom, izjavio je da bi se sa sadašnje distance moglo reći da je, sa operativnog stanovišta, hapšenje jataka haškog begunca Ratka Mladića bila očita greška.\nRasim Ljajić: Sasvim je sigurno da je bolje bilo da oni budu taj trag koji vodi do njega, nego što su danas u zatvoru\n"Činjenica je da nismo locirali Mladića i da nije izručen Tribunalu. i sa ovog mesta sada posmatrano, bolje je bilo da ti jataci budu potencijalni tragovi koji vode do njega, jer naš cilj nisu jataci nego Ratko Mladić. I sasvim je sigurno da je bolje bilo da oni budu taj trag koji vodi do njega, nego što su danas u zatvoru, zapravo vodi se krivični postupak koji još nije okončan," rekao je Ljajić.\nMeđutim, kaže Ljajić, Mladićevi jataci uhapšeni su jer je tada Srbija bila pod velikim pritiscima, pre svega Haškog tribunala:\n"Postojala je ocena da Srbija ne sarađuje sa Tribunalom, da ništa ne čini da se lociraju preostali haški optuženici kojih je tada bilo četvorica na slobodi. I u tom trenutku to je bio jedan korak koji je, sa jedne strane, trebalo da demonstrira tu spremnost na saradnju sa Haškim tribunalom, a sa druge strane da prekine kontakt jataka sa Mladićem."\nHAPŠENJE JATAKA BIO JE SIGNAL\nČlanovi jedanaestočlane grupe, na čelu sa Jovom Đogom, penzionisanim pukovnikom Vojske Republike Srpske, optuženi su i da su čuvali Mladića, spremali mu hranu i nabavljali dopune za mobilne telefone. Ljubodrag Stojadinović, vojno politički analitičar, izjavio je za RSE da je hapšenje jataka Ratka Mladića donelo više štete nego koristi jer, kako je rekao, jednostavno nije imalo smisla.\nJataci nisu ti koji čuvaju Mladića, nego su to vitalne informacije koje dolaze upravo iz onih centara koji su zaduženi za njegovo privođenje\n"Na taj način je samo poslata opomena tadašnjim ili budućim jatacima da svoj posao rade nešto drugačije. To je verovatno iz možda nekog dela izvršne vlasti bio signal Mladiću šta da radi sa svojim hajdukovanjem. Jataci nisu ti koji čuvaju Mladića, nego su to vitalne informacije koje dolaze upravo iz onih centara koji su zaduženi za njegovo privođenje. I to je uglavnom i odgovor na pitanje zbog čega Ratko Mladić do sada nije uhapšen," rekao je Stojadinović.\nSuđenje optuženima za skrivanje Ratka Mladića počelo je u Beogradu u septembru 2006, ali do danas nije okončano zbog rasprava o nadležnosti suda, nepojavljivanja glavnih svedoka, i bolesti prvooptuženog Jova Đoga koji je, kako se navodi u optužnici, organizovao jatačku mrežu.\nZbog toga je nastala pauza u suđenju od godinu i po dana, a optuženi Đogo u međuvremenu je umro.\nĐorđe Kalanj, advokat koji je na početku suđenja zastupao Đoga, ne želi da govori o eventualnoj krivici optuženih, ali se slaže sa zvaničnicima u Beogradu da je hapšenje jataka bila greška:\n"Jedan deo optuženih je u svojoj odbrani upravo govorio, da je bilo više pameti, da bi se oni pustili da budu na slobodi ako već nešto znaju o Ratku Mladiću ili pak da mu pomažu u skrivanju."\nMONOPOL NA INFORMACIJU\nKalanj smatra da je njihovo hapšenje bilo uzrokovano tadasnjim prilikama u zemlji:\n"Mislim da je postupak bio uglavnom isprovociran zbog potrebe države da pokaže spremnost da se Ratko Mladić uhapsi. A ta spremnost između ostalog pokazala se i kroz hapšenje lica koja su osumnjičena da mu pomažu," kaže Kalanj.\nDesetoro optuženih za pomoć učiniocu posle izvršenja krivičnog dela na početku suđenja negiralo je krivicu.\nAnalitičar Ljubodrag Stojadinović smatra da bi oni trebalo da budu osuđeni po zasluzi, ali da je sada za hapšenje Ratka Mladića daleko najvžnije da se, kako kaže, preseče lanac informacija koje beguncu pomažu da se skriva.\n"Ne postoje nikakvi drugi razlozi da on do sada ne bude priveden ili lociran. Postoje ljudi koji to znaju, i koji čuvaju svoj monopol na važnu informaciju, i mogu je saopštiti samo onda kada pozicija njihove službe ili njih samih budu dovedeni u pitanje. Tu informaciju mogu saopštiti i kada budu procenili da im ona može doneti bolju poziciju nego njeno sakrivanje i čuvanje."\nBilo kako bilo, zaključuje Ljubodrag Stojadinović, teško je proceniti kada će Ratko Mladić biti uhapšen.\n"Niko nije vidovit da to prognozira. Ali sigurno je da se ta drama jednom mora završiti, na jedan od mogućih načina. Koji će to način biti to niko ne može da zna, ali njeno okončanje je izvesno," smatra Stojadinović.\nKao jataci Ratka Mladića optuženi su su bivši oficiri Vojske Republike Srpske Marko Lugonja i Ratko Vučetić, zatim Tatjana Vasković, njena majka i brat Ljiljana i Bojan Vasković, kao i Stanko Ristić, Blagoje Govedarica, Saša Badnjar, Predrag Ristić i Borisav Ivanović.\nEkskluzivno: Mladić je možda u Srbiji


Pivara donirala pet hiljada eura – Mladi Nikšića\nPivara „Trebjesa“ je povodom 21. oktobra, dana fabrike i 121 godine postojanja opštinskoj organizaciji Crvenog krsta Nikšić donirala pet hiljada eura.\n– Ovom donacijom, već treću godinu za redom, Pivara „Trebjesa“ pokazuje da je izuzetno drštveno odgovorna kompanija koja je uvijek spremna za saradnju za opšte dobro i ovo je rezultat izuezetne saradnje koju godinama imamo sa njima, i to na svim poljima, od dobrovoljnog davalaštva krvi pa do humanitarnih akcija koje su od velike važnosti za našu organizaciju, njen radi ali i građane Nikšića – istakli su iz Crvenog krsta.\nOni dodaju da je sve veći broj ljudi koji se svakodnevno obraćaju za pomoć njihovoj organizaciji, te da se uvijek trude da izađu u susret i pomognu.\n-Od početka godine smo uspjeli da kroz razne akcije i programe pomognemo preko 200 porodica, a i ova sredstva će biti iskorištena za urgentnu pomoć za 100 porodica koje se nalaze u teškom materijalnom stanju i njima će biti uručeni vaučeri za trgovinu u marketima u čast 21. oktobra. Do kraja godine planiramo i veliku sabirnu akciju kako bi paketima hrane i higijene mogli pomoći još 100 porodica – kazali su.\nIz Crvenog krsta se nadaju da će i druge kompanije i pojedinci slijediti ovaj primjer.\n-Izražavamo veliku zahvalnost Pivari „Trebjesa“ na razumjevanju i pomoći koja nije prvi put pružena ovoj organizaciji i građanima. Želimo da još dugo i uspješno posluju uz iskrene čestitke za 121 godinu postojanja – zaključuju iz CK.


Šta je Vlada uradila za sto dana - Sputnjik Srbija\n14:07 18 Avgust 2019\nŠta je Vlada uradila za sto dana\n10:19 19.11.2016 (osveženo 12:29 19.11.2016) Preuzmite kraći link\nU Naučno-tehnološkom parku „Zvezdara“ Vlada Srbije obeležava sto dana rada, a premijer Aleksandar Vučić tim povodom kaže da je Srbija stabilana, na dobrom putu, ekonomski napreduje, bezbednosno je sigurna i jedan je od stubova regionalne stabilnosti.\n„Srbija se nalazi čvrsto na evropskom putu, čuvajući svoju nezavisnost, suverenost i dobre odnose sa svim našim prijateljima, Rusijom, Kinom, Turskom, SAD i drugih zemalja“, poručio je premijer.\nOn je ocenio da su najveća postignuća vlade u prvih sto dana rada fiskalna stabilnost, sigurnost i napredak srpske ekonomije u svakoj sferi.\nPolitika je važna, ali se od ekonomije živi\n„Srbija je jedan od stubova regionalne stabilnosti, nalazi se čvrsto na evropskom putu, čuvajući svoju nezavisnost, suverenost i dobre odnose sa svim našim prijateljima, Rusijom, Kinom, Turskom, SAD i drugim zemljama“, rekao je premijer.\nPrema njegovim rečima, to je jedna rečenica koja predstavlja dobar opis rada Vlade Srbije u prethodnih sto dana.\nPrema njegovim rečima, najvažnija postignuća vlade u prvih sto dana rada su puna ekonomska stabilnost, napredak srpske ekonomije, rešavanje deficita.\n„Brinuli smo o radnicima, običnim ljudima, svakom čoveku, rekao je Vučić dodajući da je zbog toga odlučeno da minimalna cena rada bude 130 dinara, što je povećanje od sedam odsto i odnosi se i na javni i na privatni sektor“, rekao je.\nOsvrćući se na rezultate po resorima, on je naveo da je u prvih osam meseci ove godine zabeležen rast u prerađivačkoj, građevinskoj industriji, te da raste poljoprivreda, sektor usluga, promet u trgovini na malo.\n„Biće nam najviša stopa rasta uprkos merama fiskalne konsolidacije“, poručio je Vučić.\nInflacija na nivou 2016. godine biće jedan odsto ili 1,5 odsto, rekao je Vučić i dodao "toliko o tome da nam sve poskupljuje".\nOn je zbog toga zahvalio guvernerki Jorgovanki Tabaković.\nVučić je rekao da je osnovni cilj vlade trajno smanjivanje deficita i postizanje dugoročne održivosti javnog duga.\nNaveo je da je uplaćeno 25 milijardi dinara više na osnovu PDV, 12,4 doprinosa, 19,4 akciza, a stopa nezaposlenosti je pala sa 26 odsto na nešto vise od 15 odsto, a cilj je da se spusti na nivo evropskog proseka.\nOn je istakao da je rezultat povećanja efikasnosti u naplati poreskih prihoda i u tome da javni dug pada brže i ranije od očekivanog i da nikada neće preći 73,5 odsto BDP-a.\nIznoseći podatke, premijer je naveo i da je nikada nismo imali toliki broj fabrika i pogona, otvorenih od Ćuprije, Niša, Novog Sada, Kruševca…\nOno što je veoma važno, dodao je, napravili smo najveći napredak za 44 mesta na Duing biznis listi Svetske banke i napravili smo ogromne pomake i među najboljim zemljama smo u svetu.\nU pogledu borbe protiv kriminala i korupcije, Srbija je sigurna zemlja, rekao je i istakao da je za samo sto dana otkriveno 335 krivičnih dela sa elementima korupcije, na čemu, kaže, čestita ministru unutrašnjih poslova Nebojši Stefanoviću i bezbednosnim agencijama.\n© Foto: EU official website\nTakođe, pohvalio je akciju „Bebo dobro došla na svet“ ili „e-beba“ zbog kojeg roditelji novorođenih beba mogu besplatno, bez formulara i za 15 minuta da prijave dete, a kartice im se šalju na mesto prebivališta.\nUveden je, podsetio je, elektronski servis za zamenu zdravstvenih kartica i rekao da više nema čekanja, da kartica može da se zameni jednim klikom.\n„Posetili smo mnogo zemalja, zahvalan sam i prvom potpredsedniku Dačiću i Jadranki Joksimović koji su prešpartali celu zemlju, ostavili kontakte kojima možemo da štitimo svoja prava i interese i možemo da lobiramo na mnogo višem nivou do sada“.\nVučić je rekao i da vojska jača, da vojnici, kao ni policajci, ne mogu da pohvale visokim standardom, ali da je oružje sve bolje i modernije i da je svakoga dana sve teže da se ugrozi integritet Srbije.\nvučić, Vlada Srbije, Srbija


Radovanović: Za desetak dana bi mogli da pritegnu mere\nIzvor: B92, 11.Jun.2020, 13:30\nEpidemiolog Zoran Radovanović rekao je da bi zbog oscilacija u broju novozaraženih moglo da dođe do vraćanja nekih mera.\n"Broj osciluje između dvadeset, trideset i oko sto već mesec dana. Kada olabavljujete mere, morate da idete postepeno. Probate, pa ako treba, opet malo stegnete. Odrekli smo se niza mera. Evo, nema opadanja. Pretpostavljam da će za desetak dana ipak biti odlučeno da se malo pritegne", rekao je Radovanović za TV Prvu.\n"Virus je isti kao što >> Pročitaj celu vest na sajtu B92 << je bio, jedino se što se smanjuje mogućnost prenošenja sa čoveka na čoveka. Kada su mere popustile, virus je dobio šansu i krenuo da se širi. To je virus iste ubojitosti kao što je bio."\n"Mi bismo mogli sad da očekujemo još jedan porast učestalosti, ako se ne preduzmu mere, pa bi ovaj presek bio kao dva brda, Kosmaj veliki i mali. Oko Nove godine, možda nešto ranije. Možemo krajem septembra ili oktobra porast učestalosti, jer počinju škole. I sad smo svedoci da je otvaranje univerziteta dovelo do pojavljivanja nekoliko žarišta", istakao je Radovanović.\nPodseća da sve vreme govori da letujemo u Srbiji ili da ne prelazimo više od jedne granice.\nEpidemiolog Zoran Radovanović izjavio je danas da bi zbog oscilacija u broju novozaraženih mogle da budu vraćene neke mere i naveo da se prilikom ublažavanja mera mora postupati postepeno..."Broj oscilira između 20-30 i oko sto (zaraženih) već mesec dana. Kada olabavljujete mere, morate da idete...


Fudbalska reprezentacija Luksemburga slavi uspeh u Francuskoj\n“Trikolori” su predvođeni najvećim zvezdama poput Pola Pogbe, Antoana Grizmana, Kilijana Mbapea i ostalih osvojili samo bod protiv potpunih fudbalskih anonimusa, zbog čega im se smeje čitava planeta. Ono što najviše bode oči je novac utošen na transfere igrača koji su odigrali bez golova. Startna postava Francuza je u tom segmentu predstavlja jedan od najskupljih timova ikada, a njihova vrednost od 440 miliona evra, koliko je izdvojene za transfere startne postave "trikolora", naspram luksemburške selekcije od samo 30 hiljada potvrđuje da se radi velikoj bruci izabranika Didijea Dešama.\nNeverica Antoana Grizmana\nNavijači ne mogu da zamere Francuzima na zalaganju, 32 šuta na luksemburški gol uz posed lopte od 75 odsto jasno govori da su njihovi miljenici želeli trijumf, ali ispred sebe su imali čvrste momke koji nisu želeli da posustanu. Luksemburg je u sedmom kolu kvalifikacija na putu za Svetsko prvenstvo savladao Belorusiju (1:0), a ta pobeda se odrazila na utakmicu sa Francuzima, koji su prethodno demolirala Holandiju (4:0). Međutim, Luksemburžani u Tuluzu nisu želeli da tek tako da se predaju i svaka im čast na tome.


Vreme 578 - Godina ustavnih reformi\nGodina ustavnih reformi\nPodeljena srpska vlast i podeljena Crna Gora slažu se u jednom: druga godina trećeg milenijuma trebalo bi da bude obeležena kompletnim ustavnim prekrajanjem Srbije i Jugoslavije – ako je bude.\nNešto kao konsenzus, međutim, postoji samo po pitanju namere da se otpočne proces ustavnih reformi, ali je spisak neslaganja oko sadržine novih ustavnih rešenja iz dana u dan sve duži. I to ne samo na relaciji Srbija-Crna Gora, koje ni uz aktuelno, nimalo diskretno mešanje međunarodne zajednice nikako ne uspevaju da naprave ni najmanji pomak u procesu pregovora o svojim budućim odnosima. Kontinuirano negovanje sukoba u vladajućoj srpskoj koaliciji, naime, sve daljim čini i postizanje dogovora o novom republičkom ustavu. A taj dogovor (zacrtan kao jedan od najvažnijih ciljeva još u "Programu za demokratsku Srbiju", usvojenom pre izbornog okršaja u kome je nastradao Slobodan Milošević), uprkos dvema velikim nepoznanicama (Crna Gora i Kosovo), pre manje od pola godine činio se sasvim nadohvat ruke.\nSa najudaljenijih polova vladajuće koalicije tada je stizala podrška Predlogu ustavnog rešenja za Srbiju i Jugoslaviju, koji je, pod okriljem Beogradskog centra za ljudska prava, izradila grupa nezavisnih eksperata (po političkim preferencijama šarolika) na čijem čelu je bila dr Lidija Basta-Flajner. Polovinom oktobra oglasila se i Venecijanska komisija Saveta Evrope, koja je ocenila da je reč o "dokumentu izrazito visokog kvaliteta" i ako bi se on "koristio kao osnova, mogao bi Srbiji da donese Ustav koji bi služio kao primer drugim zemljama". Uz apel vlastima u Srbiji da "brzo pristupe radu na novom ustavu, uzimajući taj tekst kao osnovu", Komisija je ocenila da su "neki delovi Nacrta podjednako upotrebljivi kao delovi novog federalnog ustava", što se "posebno odnosi na odredbe o ljudskim pravima, koje su izrazito pogodne za buduću državu članicu Saveta Evrope".\nJavna promocija Predloga grupe eksperata izazvala je, međutim, i pravu eksploziju kritika, i sa "leve" i sa "desne" političke strane. Počela su da se pojavljuju i neka druga viđenja budućeg ustavnog ustrojstva: dr Pavle Nikolić, profesor ustavnog prava i član Krunskog saveta, pripremio je Nacrt ustava Kraljevine Srbije, kojim se Srbija opisuje kao parlamentarna monarhija (sa dinastijom Karađorđevića na tronu).\nA onda se svojim ustavnim predlogom oglasila i Demokratska stranka Srbije (DSS) jugoslovenskog predsednika Vojislava Koštunice, iako je do tada, uz Građanski savez Srbije, najotvorenije stajala iza Predloga grupe eksperata. Dokument "Osnovna načela za novi ustav Republike Srbije" predstavili su 21. januara potpredsednici DSS-a, ne navodeći imena autora teksta. Negde krajem decembra, kada je, za mnoge iznebuha, najavio da radi na Nacrtu ustava, DSS je saopštio da se u Komisiji te stranke nalazi i dr Zorica Radović, stručnjak za ustavno pravo i Koštuničina supruga, koja je radila i u timu eksperata Beogradskog centra za ljudska prava.\nNi Skupština Vojvodine nije bila besposlena, pa je oformila sopstvenu komisiju za izradu prednacrta konstitutivnog akta, a neki od vojvođanskih lidera, najavljujući novi pokrajinski ustav, pominjali su mogućnost da vojvođanski pravni eksperti naprave i predlog republičkog ustava. Koalicija Šumadija bila je nešto skromnija, pa nije najavila pisanje ustava, već se samo založila za regionalnu autonomiju Šumadije (u čijem srcu bi se nalazila buduća srpska prestonica Kragujevac). A G17 plus i PALGO centar, umesto teritorijalnim, rukovodili su se principom "na mlađima svet ostaje": do kraja januara traje njihov (nagradni) konkurs za studentski esej na temu "Srbija u kojoj želim da živim" čije raspisivanje prati i "važna napomena" – nema garancija da se studentske ideje neće naći u novom srpskom ustavu.\nProblem je samo to što taj ustav nije nimalo lako doneti. Prema važećim odredbama, za promenu postojećeg ustava potrebna je dvotrećinska skupštinska većina, ali i podrška građana na referendumu. Ukoliko se ne bi desilo čudo u vidu saglasnosti (većeg dela) DOS-a i skupštinske opozicije oko nekog od ustavnih rešenja, obećani posao mogao bi biti obavljen samo ako bi sve poslaničke grupe DOS-a napravile napor i među sobom se usaglasile oko nekog od ponuđenih modela. Ali, čak ni to ne bi bilo dovoljno jer bi za obezbeđenje podrške više od polovine ukupno upisanih birača (što je više od broja glasova koje je Koštunica postigao na predsedničkim izborima) trebalo ostvariti širok društveni konsenzus. Kao izlaz se pominju glasovi 176 poslanika DOS-a za proglašenje postojeće skupštine ustavotvornom ili, kao što predlaže DSS, raspuštanje parlamenta i izbor ustavotvorne skupštine.\nPromenom federalnog ustava, ukoliko se postigne dogovor o opstanku zajednice Srbije i Crne Gore, sve i da se oko novog teksta slože dvotrećinske većine u oba skupštinska veća, nastaće drugi problem: teško da bi za vlast Crne Gore, koja nije zastupljena u aktuelnom federalnom parlamentu, bilo prihvatljivo donošenje novog ustava u takvoj, krnjoj Skupštini.\nNajspornije pitanje: građanska ili nacionalna država?\nUstav iz 1990, član 1.\nPredlog grupe eksperata\nRepublika Srbija je multikulturalna demokratska država svih građana i svih naroda koji u njoj žive, zasnovana na miru i toleranciji, vladavini prava, poštovanju ljudskih prava i sloboda, tržišnoj privredi i socijalnoj pravdi.\nRepublika Srbija je država svih građana koji u njoj žive, zasnovana na vladavini prava i socijalnoj pravdi.\nNacrt ustava dr Pavla Nikolića\nSrbija je država srpskog naroda i svih njenih ravnopravnih građana, bez obzira na rasu, nacionalnost, etničko poreklo, jezik i veroispovest.


Domaće televizije (uglavnom) poštuju odluke RRA | SerbianForum\nDomaće televizije (uglavnom) poštuju odluke RRA\nDomaće televizije uglavnom poštuju obavezujuće uputstvo Republičke radiodifuzne agencije da se emisije, koje mogu da štete maloletnicima emituju, u kasnijim terminima, a starosna granica ili takozvani "crveni krug sa brojem" najčešće se određuje na osnovu preporuka distributera ili odluka urednika.\nKako su Tanjugu rekli predstavnici Radiotelevizije Srbije, Pinka, B92 i Avale odluke RRA nisu značajnije promenile programsku šemu, eventualno ''problematični'' sadržaji su izmešetni u odgovarajući termin.\nKada je reč o nacionalnoj televiziji, Radio televizija Srbije ne pravi ''problematične'' emisije koje zahtevaju određivanje starosne granice kojoj su namenjene.\nEmisije RTS su prilagođene svim uzrastima i na taj način se poštuju svi zakoni i pravila koje je donela Radiodifuzna agencija.\nSituacija je nešto drugačija kada se radi o filmovima koji se emituju na ovoj televiziji.\nPrema rečima urednika filmskog i stranog serijskog programa Ivana Karla, RTS ima najviše i najoštrije kriterijume za klasifikaciju ovog programa, ali otežavajuću okolnost predstavlja činjenica da ne postoji komisija, sastavljena od stručnjaka koja bi se bavila procenama kom uzrastu je film namenjen.\n''Još 2007. godine, kada je doneto pravilo da filmski i serijski program treba da ima oznaku kojim generacijama je namenjen, predložio sam da se pri Filmskom centru Srbije ili Ministarstvu kulture osnuje komisija, ili nezavisna agencija koja bi se isključivo bavila klasifikacijom filmova koji se uvoze na naše tržište, odnosno koji se snimaju u Srbiji, a, naravno i retroaktivno filmovima koji su već snimljeni'', naveo je Karl.\nKomisiju bi, kako je objasnio, trebalo da čine dramaturzi, psiholozi, sociolozi, predstavnici filmskih distributera i svi ostali koji će sa više aspekata da ocene film.\nPortparol televizije Pink Tatjana Vojtehovski je, takođe, potvrdila da ova televizija poštuje uputstvo RRA.\nOna je navela da se to ne odnosi samo na rijaliti programe, jer se ne radi o podeli po žanrovskoj odrednici, već se tiče svih emisija koje imaju oznaku 18, a koje se mogu emitovati posle ponoći.\nGovoreći o načinu određivanja starosne granice, Vojtehovski je navela da se, kada je reč o stranim filmovima, uglavnom dobije preporuka distributera, ali koja nije obavezujuća.\nKada je reč o domaćim programima, granicu određuje uređivački kolegijum na osnovu sadržaja, kazala je Vojtehovski.\nOna je navela da rijaliti programi nemaju uvek istu oznaku i razlikuju se od zemlje do zemlje.\n''Kada smo emitovali 'Trenutak istine' on je imao oznaku 18, koju smo mi sami stavili smatrajući da je odgovarajuća, dok je u Hrvatskoj ista emisija nosila oznaku 14'', kazala je Vojtehovski.\nSlična je situacija i sa televizijom B92, kako je rekla predstavnica službe za odnose sa javnošću Aleksandra Berić, ova televizija poštuje sva uputsva RRA.\nBerić je, govoreći o programskim izmenama, koje su usledile posle stupanja na snagu obavezujućeg uputsva nadležne Agencije, kazala da su sadržaji koji nisu namenjeni maloletnicima i koji nose oznaku ''18'' izmešteni u odgovarajući termin.\nOna je dodala da se odluka o tome kojoj starosnoj grupi je namenjen neki program donosi u skladu sa Kodeksom ponasanja emitera RRA, ali i na osnovu ''bogatog iskustva uredničkog tima'', navodeći da do sada nije bilo primedbi od strane regulatornog tela koje bi se ticale neprimerenog označavanja.\n''Televizija Avala nema programe koji bi mogli da budu sporni, pa nije bilo potrebe da se određene mere i sankcije regulatornog tela primenjuju na našu medijsku kuću'', rekla je šef službe za odnose sa javnošću ove televizije Olja Miletić Čačija.\nIz istog razloga nije bilo potrebe da se menja programska šema, rekla je ona dodajući da se u potpunosti poštuje nedavno doneto obavezujuće uputstvo.\nMiletić Čačija je dodala da, od kada je osnovana RRA, svake godine TV "Avala" dobije pohvalu kao televizija koja najbolje poštuje propise koje ustanovi to regulatorno telo.\nRRA je na sednici krajem marta donela obavezujuće uputstvo po kome programski sadržaj koji može da naškodi fizičkom, mentalnom ili moralnom razvoju maloletnika, bez obzira na uzrast i koji mora da nosi oznaku ''18'', emiter može prikazivati samo u periodu od 24 do 6 časova.\nPre emitovanja ovakvog sadržaja, mora se emitovati pismena i usmena napomena ''Program koji sledi nije pogodan za osobe mlađe od 18 godina'', kao i grafički znak u vidu kruga crvene boje u okviru koga je u beloj boji ispisan broj ''18'', navodi se u uputstvu koje je na snagu stupilo 6. aprila.